open-index/open-wikipedia-markdown huggingface dataset:
สมดุลสีขาว

thumb| ซ้าย: ก่อนปรับสมดุลสีขาว ขวา: หลังปรับสมดุลสีขาว
**สมดุลสีขาว** (white balance) หรือ **สมดุลสี** (color balance) คือการปรับสมดุลของอุณหภูมิสีในกล้องดิจิทัล ทำให้ตอนที่ถ่ายภาพวัตถุที่เป็นสีขาวเช่นกระดาษหรือผนัง สีจะไม่ออกไปทางสีแดงหรือน้ำเงิน

โดยหลักแล้วเป็นการแก้ไขเพื่อให้ได้โทนสีที่ต้องการภายใต้แหล่งกำเนิดแสงที่มีการไล่สีต่าง ๆ กันไป โดยมากมักจะทำโดยปรับสมดุลระหว่างสีแดงและสีฟ้าอ่อน

## ภาพรวม
สำหรับกล้องถ่ายภาพที่สามารถถ่ายได้ภาพถ่ายตามสีในอุดมคติได้นั้นควรจะสามารถบันทึกภาพตามสเปกตรัมพลังงานของแสงในฉากตามที่ปรากฏจริง อย่างไรก็ตาม ในสถานการณ์ที่ต่างกันไป เช่น ภายใต้ แหล่งกำเนิดแสงสีแดง (อุณหภูมิสีต่ำ) เช่นหลอดไส้ร้อนแบบธรรมดา หรือภายใต้แหล่งกำเนิดแสงสีน้ำเงิน (อุณหภูมิสีสูง) เช่น หลอดฟลูออเรสเซนต์ ตาของมนุษย์อาจเกิดการปรับแก้ชดเชยเพื่อให้มองค่อนไปทางสีแดงหรือน้ำเงินมากขึ้น ตามแหล่งกำเนิดแสง ให้มองเห็นได้ดูเป็นธรรมชาติ

ดังนั้นแล้ว แม้ว่าจะสามารถถ่ายภาพสีในอุดมคติได้ แต่ภาพถ่ายก็จะไม่ใช่ภาพถ่ายที่เป็นธรรมชาติ เนื่องจากอิทธิพลของแหล่งกำเนิดแสง การปรับนี้คือสิ่งที่เรียกว่าการปรับสมดุลแสงขาว โดยหลักแล้วทำเพื่อปรับให้วัตถุที่ควรจะไม่มีสีเลยออกมาเป็นสีขาว–เทา–ดำ ภายใต้แสงที่ต่างกันไป อย่างไรก็ตาม ในบางกรณีเช่นการถ่ายภาพภายใต้แสงอาทิตย์ยามใกล้ตกดินนั้นอาจจะตั้งใจให้สีออกแดงโดยความตั้งใจของผู้ถ่ายเอง จึงไม่มีความหมายที่จะปรับสมดุลแสงขาวอย่างสมบูรณ์ในกรณีนี้

สำหรับในกรณีของการถ่ายภาพด้วยเกลือเงิน ฟิล์มสีธรรมดาได้รับการพัฒนาโดยมีการกำหนดมาตรฐานและปรับแต่งเพื่อให้ภาพถ่ายที่ถ่ายภายใต้แสงแดด (เวลากลางวัน) ดูเป็นธรรมชาติ หากใช้ฟิล์มนี้แล้วไปถ่ายภาพวัตถุภายใต้แสงฟลูออเรสเซนต์ สีอาจจะออกเป็นสีเขียวและดูไม่เป็นธรรมชาติได้ นอกจากนี้ หากไปถ่ายภาพวัตถุที่มีแสงจากหลอดไส้ สีก็อาจดูไม่เป็นธรรมชาติ วัสดุการถ่ายภาพที่ละเอียดอ่อน เช่น ฟิล์มรีเวอร์แซล อาจถูกปรับด้วยฟิลเตอร์ในสภาพอากาศที่ครึ้มฟ้ามีเมฆมากหรือในตอนเช้าตรู่

กล้องดิจิทัลก็ไวต่อสมดุลสีขาวเช่นกัน ดังนั้น กล้องดิจิทัลทั้งหมดจึงมีฟังก์ชันการปรับสมดุลสีขาวแบบอัตโนมัติหรือแบบปรับเอง

สำหรับภาพเคลื่อนไหว เช่นในกล้องวิดีโอ เองก็เช่นเดียวกัน แต่ในกรณีของภาพเคลื่อนไหวจะต้องปรับแก้อย่างต่อเนื่อง ซึ่งเห็นได้ชัดเป็นพิเศษในการถ่ายภาพแบบเฟรมต่อเฟรม แต่เป็นการยากที่จะดูว่าค่าแสงผันแปรระหว่างฉากในระยะเวลาสั้น ๆ หรือไม่ ดังนั้นควรตั้งให้ปรับแก้แบบคงที่แทนที่จะตั้งให้ปรับอัตโนมัติ

เมื่อบันทึกหรือแพร่ภาพสดด้วยกล้องวิดีโอตั้งแต่ 2 ตัวขึ้นไป หากสมดุลแสงขาวระหว่างกล้องไม่เท่ากัน จะเห็นภาพที่มีอุณหภูมิสีต่างกันเมื่อสลับภาพไปมา ทำให้ได้ภาพที่ไม่น่าดู จึงควรปรับสมดุลสีขาวให้ดี นอกจากนี้ หากดูฟุตเทจของรายการโทรทัศน์อย่างละเอียด อาจพบว่าความสมดุลเปลี่ยนไปเมื่อเข้ามาจากภายนอกสู่ภายในอาคาร หรือเมื่อแหล่งกำเนิดแสงเปลี่ยนจากหลอดไส้เป็นหลอดฟลูออเรสเซนต์

หมวดหมู่:การถ่ายภาพยนตร์
หมวดหมู่:การประมวลผลภาพ
หมวดหมู่:การถ่ายภาพ
ฟาโรห์อีนี

**เมนเคเปอร์เร อีนี** (หรือ **อีนี ซิ-เอเซ เมริอามุน**) เป็นกษัตริย์แห่งอียิปต์โบราณที่ทรงครองราชย์ที่เมืองธีบส์ในช่วงศตวรรษที่ 8 ก่อนคริสตกาล ต่อจากฟาโรห์รุดอามุน ซึ่งเป็นฟาโรห์พระองค์สุดท้ายของราชวงศ์ที่ยี่สิบสามแห่งอียิปต์

## การระบุตัวตน
การเสนอพระนาม เมนเคเปอร์เร ของฌ็อง อียอย็อต ให้เป็นพระนามครองราชย์ของกษัตริย์อีนี ซึ่งขึ้นอยู่กับการตรวจสอบร่องรอยที่ยังหลงเหลืออยู่ของพระนามกษัตริย์พระองค์นี้ในจารึกแห่งลูฟวร์ ซึ่งโยโยตเชื่อว่าสอดคล้องกับกษัตริย์พระนามว่า อีนี มากกว่าผู้ปกครองจากราชวงศ์ที่ยี่สิบห้าแห่งนิวเบียพระนามว่า พิ(อังค์)อิ หรือ ปิเย ข้อโต้แย้งของโยโยตกลายเป็นที่ยอมรับในปัจจุบันโดยนักไอยคุปต์วิทยาแทบทุกคน รวมทั้งเยือร์เกิน ฟ็อน เบ็คเคอราธในหนังสือเกี่ยวกับพระนามของฟาโรห์แห่งอียิปต์ในปี ค.ศ. 1999

ก่อนหน้านี้มีการเสนอว่า พระนาม เมนเคเปอร์เร เป็นพระนามครองราชย์หรือพระนามของฟาโรห์ปิเย แต่ข้อเสนอดังกล่าวได้ถูกล้มล้างโดยข้อเท็จจริงที่ว่ากษัตริย์ชาวนิวเบียเป็นที่ทราบกันดีว่าทรงใช้พระนามครองราชย์อื่นอีกสองพระนามในช่วงพระชนม์ชีพของพระองค์ คือ อูซิมาเร และ สเนเฟอร์เร นอกเหนือจากนี้ กษัตริย์อีนีทรงเป็นเพียงผู้ปกครองท้องถิ่นของธีบส์ ซึ่งปกครองอียิปต์พร้อมกับเพฟทจาอูบาสต์แห่งเฮราคลีโอโพลิส และนิมลอตแห่งเฮอร์โมโพลิส กษัตริย์อีนีอาจจะทรงถูกปลดจากพระราชบัลลังก์ในช่วงการรุกรานอียิปต์ในปีที่ 20 ของกษัตริย์ปิเย เนื่องจากพระองค์ไม่ปรากฏในช่วงปีที่ 21 บนจารึกชัยชนะแห่งเกเบล บาร์กัล แต่สมมติฐานดังกล่าวยังคงได้รับยืนยัน เพราะฟาโรห์ปิเยอาจจะทรงอนุญาตให้กษัตริย์อีนียังคงทรงมีพระราชอำนาจในฐานะผู้ปกครองแห่งธีบส์ ซึ่งในกรณีนี้กษัตริย์อีนีน่าจะทรงเป็นข้าหลวงของราชวงศ์ที่ยี่สิบห้าของชาวนิวเบียในธีบส์ ซึ่งทำให้เกิดผลหระทบดังกล่าวรวมถึงพระนามของพระราชธิดาของกษัตริย์อีนี พระนามว่า มุตอิร์ดิส (ทีที 410) และจารึกแห่งลูฟวร์ ซี 100 ซึ่งเค็นเน็ธ คิตเช่นได้กำหนดช่วงเวลาของจารึกให้อยู่ในช่วงต้นราชวงศ์ยี่สิบห้าของชาวนิวเบีย อย่างไรก็ตาม คาร์ทูชพระนามของกษัตริย์อีนีทั้งสามอันบนจารึกแห่งลูฟวร์ ซี 100 ของพระองค์ได้ถูกลบและรูปสลักพระองค์ได้รับความเสียหายบางส่วน ซึ่งอาจจะหมายความว่า ฟาโรห์ซาบากา ผู้ซึ่งสืบทอดพระราชบัลลังก์ต่อจากฟาโรห์ปิเย ได้ทรงถอดกษัตริย์อีนีออกจากพระราชอำนาจและดำเนินการสร้างการประณามความทรงจำต่ออนุสาวรีย์ของพระองค์ ซึ่งแสดงให้เห็นถึงมุมมองที่ว่า ภาพสลัก หมาลเลขที่ 11 ได้ถูกแกะสลักไม่นานก่อนที่จะมีการก่อตั้งการปกครองของราชอาณาจักรคุชอย่างเต็มรูปแบบเหนืออียิปต์โดยฟาโรห์ซาบากา ซึ่งทรงจะไม่ยอมให้มีผู้ปกครองอียิปต์พื้นเมืองในเมืองสำคัญอย่างธีบส์ โดยทรงเกรงว่าจะเป็นภัยคุกคามต่อผู้มีอำนาจของราชวงศ์ที่ยี่สิบห้าของนิวเบีย

## อ้างอิง


หมวดหมู่:ฟาโรห์ยุคราชวงศ์ที่ยี่สิบสาม
มิกาซะ (จังหวัดฮกไกโด)

**มิกาซะ** () เป็นนครขนาดเล็กที่ตั้งอยู่ในกิ่งจังหวัดโซราจิ จังหวัดฮกไกโด ประเทศญี่ปุ่น มีขนาดพื้นที่ทั้งสิ้น 302.52 ตารางกิโลเมตร มีจำนวนประชากร ณ วันที่ 30 เมษายน ค.ศ. 2023 ประมาณ 7,614 คน มิกาซะมีภูเขาล้อมรอบสามด้าน และมีทะเลสาบเขื่อนคัตสึราซาวะตั้งอยู่ทางตะวันออก

## ประวัติศาสตร์
เมืองมิกาซะเป็นหนึ่งในแหล่งกำเนิดอุตสาหกรรมเหมืองแร่และรถไฟในฮกไกโด แม้ว่าในอดีตจะเจริญรุ่งเรืองจากถ่านหินที่มีอยู่มากมายตามธรรมชาติ แต่ต่อมาเหมืองส่วนใหญ่ถูกปิดตัวลง ซึ่งทำให้จำนวนประชากรในเมืองลดลงอย่างรวดเร็ว

ที่เมืองมิกาซะมีการเก็บตัวอย่างซากดึกดำบรรพ์จำนวนหนึ่ง โดยเฉพาะแอมโมไนต์และสัตว์เลื้อยคลานทะเลยุคก่อนประวัติศาสตร์ *Yezosaurus mikasaensis* ซึ่งทั้งสองนี้สามารถเข้าชมได้ที่พิพิธภัณฑ์ประวัติศาสตร์ทางธรรมชาติของเมือง

* ค.ศ. 1906 - จัดตั้งหมู่บ้านมิกาซายามะ
* ค.ศ. 1942 - หมู่บ้านมิกาซายามะได้รับการยกฐานะและเปลี่ยนชื่อเป็นเมืองมิกาซะ
* ค.ศ. 1957 - เมืองมิกาซะได้รับการยกฐานะเป็นนครมิกาซะ


2020-10-04 Sumitomo Honbetsu Coal mine 住友奔別炭鉱 DSCF4324.jpg|ซากเหมืองถ่านหินซูมิตโตโมะเบ็มเบ็ตสึ ซึ่งปิดตัวลงเมื่อ ค.ศ. 1971
Mikasa 01.JPG|พิพิธภัณฑ์นครมิกาซะ
Mikasa railroad memorial hall.JPG|อนุสรณ์สถานรถไฟมิกาซะ


## การศึกษา
### โรงเรียนมัธยมปลาย
* โรงเรียนมัธยมปลายมิกาซะ จังหวัดฮกไกโด

## การขนส่ง
ทางด่วนฮกไกโดตัดผ่านฝั่งตะวันตกของเมือง เชื่อมต่อด้วยทางแยกต่างระดับมิกาซะ ไม่มีรถไฟให้บริการ

## เศรษฐกิจ
ผลิตภัณฑ์ทางการเกษตรที่โดดเด่นในท้องถิ่น ได้แก่ แตงโม แตงไทย แตงกวา พลัม และไวน์

## วัฒนธรรม
### มาสคอต
มาสคอตของเมืองมิกาซะคือ **รีวจัง** () เป็นไดโนเสาร์สีเหลืองอายุ 84 ล้านปี

## บุคคลที่มีชื่อเสียง
*  (; เกิด ค.ศ. 1953) ศิลปิน

## อ้างอิง

## แหล่งข้อมูลอื่น

*  

หมวดหมู่:นครในกิ่งจังหวัดโซราจิ
หอดูดาวกาลาร์อัลโต

**หอดูดาวกาลาร์อัลโต** () เป็นหอดูดาวในจังหวัดอัลเมริอา แคว้นอันดาลูซิอาของประเทศสเปน ตั้งอยู่ที่ระดับความสูง 2,168 เมตร บนเขากาลาร์อัลโตในทิวเขาซิเอร์ราเดโลสฟิลาเบรส มีอีกชื่อเรียกว่า **ศูนย์ดาราศาสตร์สเปนในอันดาลูซิอา** () ก่อตั้งในปี 1973

กล้องโทรทรรศน์ขนาด 3.5 เมตรของหอดูดาวแห่งนี้มีรูรับแสงกว้างที่สุดในบรรดากล้องโทรทรรศน์เชิงแสงบนแผ่นดินใหญ่ของยุโรป (แม้ว่าจะมีกล้องโทรทรรศน์ขนาดใหญ่กว่าที่นี้อยู่ที่หอดูดาวโรเกเดโลสมูชาโชสบนเกาะลาปัลมาในแคว้นกานาเรียส ซึ่งเป็นเกาะโพ้นทะเลของสเปนใกล้ทวีปแอฟริกา)

กล้องโทรทรรศน์ขนาด 1.5 ม. ที่นี่เป็นของหอดูดาวแห่งชาติสเปน

ดาวเคราะห์น้อย 189202 กาลาร์อัลโต ซึ่งค้นพบในปี 2003 โดยเฟลิคส์ ฮอร์มูท ได้รับการตั้งชื่อตามชื่อของหอดูดาวแห่งนี้

## อ้างอิง

หมวดหมู่:สิ่งก่อสร้างในแคว้นอันดาลูซิอา
หมวดหมู่:หอดูดาวในประเทศสเปน
หมวดหมู่:Coordinates on Wikidata
ฟาโรห์เทฟนัคต์

**เชปเซสเร เทฟนัคต์** (ในภาษา) เป็นผู้ปกครองแห่งซาอิส และทรงเป็นผู้สถาปนาราชวงศ์ที่ยี่สิบสี่แห่งอียิปต์ ซึ่งเป็นราชวงศ์ที่ปกครองอียิปต์เพียงระยะเวลาที่ค่อนข้างสั้น พระองค์ทรงได้ขึ้นเป็นประมุขแห่งชาวมาในเมืองบ้านเกิดของพระองค์ เป็นที่เชื่อกันว่าพระองค์ทรงครองราชย์ระหว่างประมาณ 732 ปีก่อนคริสตกาลจนถึง 725 ก่อนคริสตศักราช หรือระยะเวลาทั้งหมด 7 ปี ฟาโรห์เทฟนัคต์ที่ 1 ทรงเริ่มต้นในฐานะ "ประมุขผู้ยิ่งใหญ่แห่งตะวันตก" และผู้ปกครองแห่งซาอิส และเป็นผู้ปกครองที่อยู่ร่วมสมัยของผู้ปกครองพระองค์สุดท้ายของราชวงศ์ที่ยี่สิบสองพระนามว่า โชเชงค์ที่ 5 ฟาโรห์เทฟนัคต์ทรงเป็นผู้ปกครองพระองค์ที่สองแห่งซาอิส โดยที่ผู้ปกครองก่อนหน้าพระองค์ คือ โอซอร์คอน ซี ซึ่งปรากฏในเอกสารยืนยันหลายฉบับที่กล่าวถึงพระองค์ในฐานะประมุขแห่งชาวมา และเป็นผู้นำกองทัพของเมืองตามการศึกษาของเค็นเน็ธ คิตเช่น ในขณะที่ผู้ปกครองก่อหน้าของพระองค์ ซึ่งมีฐานะผู้ยิ่งใหญ่ประมุขแห่งตะวันตกนามว่า อังค์ฮอร์ โดยรูปสลักที่เพิ่งค้นพบซึ่งอุทิศโดยฟาโรห์เทฟนัคต์ที่ 1 ถวายแด่เทพเจ้าอามุน-เร ก็ได้เปิดเผยรายละเอียดที่สำคัญเกี่ยวกับต้นกำเนิดของพระองค์ ข้อความของรูปสลักได้ระบุว่า ฟาโรห์เทฟนัคต์ทรงเป็นบุตรชายของเกมเนฟซุตคาปุและทรงเป็นหลานชายของบาซา นักบวชแห่งอามุนใกล้เมืองซาอิส ดังนั้น ฟาโรห์เทฟนัคต์ที่ 1 จึงทรงไม่ได้สืบเชื้อสายมาจากประมุขแห่งชาวมาและชาวลิบูอย่างใดอย่างหนึ่งตามที่เชื่อกันแต่เดิม แต่มาจากครอบครัวของนักบวช และบรรพบุรุษของพระองค์น่าจะเป็นชาวอียิปต์มากกว่าชาวลิเบีย

ฟาโรห์เทฟนัคต์ที่ 1 ทรงไม่ได้ปรากฏอยู่ในบันทึกของแมนิโธ บางทีอาจจะเป็นการเขียนโดยย่อของหนังสือ*แอกิปเทียกา* หรือบางทีอาจจะเป็นเพราะมองฟาโรห์เทฟนัคต์ที่ 1 ว่าทรงเป็นผู้แย่งชิงพระราชบัลลังก์

## อ้างอิง


หมวดหมู่:ฟาโรห์ยุคราชวงศ์ที่ยี่สิบสี่
ฟาโรห์บาเคนเรเนฟ

**บาเคนราเนฟ** หรือที่ชาวกรีกโบราณรู้จักกันในพระนาม **บ็อกคอริส** (ภาษากรีกโบราณ: , ; ภาษาละติน: *Bocchoris*) หรือ *Bochchoris* (, ; ภาษาละติน: *Bochchoris*) เป็นฟาโรห์ที่ทรงปกครองเป็นระยะเวลาสั้น ๆ ของราชวงศ์ที่ยี่สิบสี่แห่งอียิปต์ โดยมีศูนย์กลางอำนาจที่เมืองซาอิสในบริเวณดินดอนสามเหลี่ยมปากแม่น้ำไนล์ฝั่งตะวันตก พระองค์ทรงปกครองอียิปต์ล่างตั้งแต่ราว 725 ถึง 720 ปีก่อนคริสตกาล แม้ว่าแมนิโธ ซึ่งเป็นนักประวัติศาสตร์ชาวอียิปต์ในยุคสมัยราชอาณาจักรปโตเลมี จะถือว่าพระองค์ทรงเป็นสมาชิกเพียงพระองค์เดียวของราชวงศ์ที่ยี่สิบสี่ แต่นักวิชาการสมัยใหม่ก็ได้รวมฟาโรห์เทฟนัคต์ ซึ่งเป็นพระราชบิดาของพระองค์เข้าเป็นสมาชิกราชวงศ์ดังกล่าวด้วย และถึงแม้ว่า เซ็กตุส จูลิอุส แอฟริกานุส จะอ้างถึงแมนิโธว่า "ฟาโรห์บ็อกคอริส" ทรงปกครองเป็นเวลา 6 ปี แต่นักวิชาการสมัยใหม่บางคนไม่เห็นตามด้วยไปอีกครั้งและกำหนดให้พระองค์ทรงครองราชย์สั้น ๆ เพียงห้าปี ตามหลักฐานจากสุสานที่ฝังพระศพของพระโคอาพิส ซึ่งเป็นการยืนยันว่าการครองราชย์ของฟาโรห์บาเคนราเนฟได้สิ้นสุดลงเมื่อเริ่มต้นปีที่ 6 แห่งการครองราชย์ ซึ่งภายใต้ระบบการนับช่วงเวลาของอียิปต์ หมายความว่าพระองค์ทรงครองราชย์ได้ 5 ปีเต็ม พระนามครองราชย์ของพระองค์ คือ ***วาห์คาเร*** แปลว่า "ความมั่นคงคือดวงวิญญาณแห่งเทพรา" ในภาษาอียิปต์

## อ้างอิง


หมวดหมู่:ฟาโรห์ยุคราชวงศ์ที่ยี่สิบสี่
ฟาโรห์เนคาอูบา

แทบไม่มีทราบเดี่ยวกับ **เนคาอูบา** (กรีกโบราณ:  ) พระองค์ได้รับการระบุว่าเป็นหนึ่งในฟาโรห์ของช่วงต้นราชวงศ์ที่ยี่สิบหกแห่งซาอิสตามที่บันทึกส่วนสรุปของแมนิโธ และทรงปกครองเป็นระยะเวลา 6 ปี อย่างไรก็ตาม พระราชสถานะของพระองค์ในฐานะฟาโรห์ยังไม่ได้รับการยืนยันจากเอกสารร่วมสมัยใด ๆ และพระองค์อาจจะเป็นกษัตริย์ที่ถูกสร้างโดยผู้ปกครองแห่งซาอิสในภายหลังเพื่อทำให้การเป็นฟาโรห์ของพระองค์นั้นถูกต้องตามกฏมณเฑียรบาล แมนิโธได้เขียนว่า ฟาโรห์เนคาอูบา ควรจะทรงเป็นผู้สืบพระราชบัลลังก์ต่อจากฟาโรห์เทฟนัคต์ที่ 2ซึ่งเป็นผู้สถานาราชวงศ์ที่ยี่สิบหก และทรงส่งต่อพระราชบัลลังก์ให้กับฟาโรห์เนโชที่ 1 ผู้เป็นพระราชบิดาของฟาโรห์พซัมติกที่ 1 ฟาโรห์เนคาอูบาทรงขึ้นครองราชย์ในฐานะกษัตริย์ท้องถิ่นภายใต้ราชวงศ์ที่ยี่สิบห้าของชาวนิวเบียระหว่าง 678 ปีก่อนคริสตกาล ถึง 672 ปีก่อนคริสตกาล หากพระองค์ทรงเป็นผู้ปกครองอิสระ หากไม่เป็นเช่นนั้น พระองค์ทก็คงทรงเป็นเพียงผู้ปกครองท้องถิ่นของซาอิส ซึ่งดำรงตำแหน่งในช่วงเวลาดังกล่าวก่อนการขึ้นครองราชย์ของฟาโรห์เนโคที่ 1

เค็นเน็ธ คิตเช่น นักไอยคุปต์วิทยาได้เสนอว่า รัชสมัยของฟาโรห์เนคาอูบาจะเพิ่มขึ้นหนึ่งอีกทศวรรษ จาก 6 ปีเป็น 16 ปี ถึงแม้ว่าข้อเสนอดังกล่าวจะดูค่อนข้างมากเกินไปสำหรับผู้ปกครองที่คลุมเครือเช่นนี้ แต่ดูเหมือนว่าจะเป็นข้อดีกว่ามากเมื่อนำมาพิจารณา ซึ่ง ตัวเลขปีที่น้อยกว่าของแมนิโธ ซึ่งทรงปกครองเพียงแค่ 6 ปีเท่านั้น อาจจะบ่งบอกว่ามีเวลาเพียงเล็กน้อยเท่านั้นที่ผ่านไประหว่างรัชสมัยของฟาโรห์เทฟนัคต์ที่ 2 และการขึ้นครองราชย์ของฟาโรห์เนโคที่ 1

เป็นไปได้ว่า ฟาโรห์เนคาอูบาและฟาโรห์เนโคที่ 1 เป็นพระราชโอรสของฟาโรห์เทฟนัคต์ที่ 2 ทั้งสองพระองค์

## การมีอยู่ที่กังขา
ในปี ค.ศ. 2002 โอลิวีเยร์ แปร์ดู ได้ตีพิมพ์เผยแพร่จารึกกัลปนาปีที่ 2 ที่เพิ่งค้นพบใหม่ ซึ่งพบใกล้กับเมืองเซเบนนิโตส ซึ่งมีอายุย้อนไปถึงรัชสมัยของฟาโรห์เนโคที่ 1 โดยที่แปร์ดูได้เปิดเผยว่ามีลักษณะ รูปแบบ และเนื้อหาที่ใกล้เคียงกันกับจารึกกัลปนาปีที่ 8 แห่งการครองราชย์ของฟาโรห์เชปเซสเร เทฟนัคต์ที่ 1 ดังนั้นจึงเสนอว่าผู้ปกครองแห่งซาอิสทั้งสองพระองค์นี้อยู่รวมสมัยที่ใกล้ชิดกัน และฟาโรห์เทฟนัคต์ที่ 1 จะทรงปกครองเมืองซาอิสประมาณ 685 ปีก่อนคริสตกาล - 678 ปีก่อนคริสตกาล ก่อหน้ารัชสมัยของฟาโรห์เนคาอูบาและเนโคที่ 1 จึงเป็นว่า ฟาโรห์เทฟนัคต์ที่ 2 ทรงอยู่ร่วมช่วงเวลาเดียวกัน แต่ข้อโต้แย้งของแปร์ดูกลับไม่ได้รับการยอมรับจากนักไอยคุปต์วิทยาหลายคนที่วิพากษ์วิจารณ์เกณฑ์การเขียนแบบที่เขียนขึ้นโดยแปร์ดู

ในปี ค.ศ. 2011 คิม ไรฮอล์ท ได้สันนิษฐานว่าพระนามของฟาโรห์เนคาอูบาแปลว่า "เนโค ผู้ปราดเปรื่อง" และพระนามเนคาอูบาหรือเนเคปซอสจะหมายถึงฟาโรห์เนโคที่ 2 แทน โดยที่ไรฮอล์ตได้ยืนยันว่าไม่ปรากฏผู้ปกครองอิสระพระองค์ใดจะทรงมมีพระนามว่า เนคาอูบา ที่ขึ้นครองราชย์ระหว่างรัชสมัยฟาโรห์เทฟนัคต์ที่ 2 และฟาโรห์เนโคที่ 1 และไรฮอล์ทยังเน้นว่าหลักฐานที่เป็นไปได้สำหรับการถอดถอนฟาโรห์ที่ทรงครองราชย์ระหว่างรัชสมัยฟาโรห์เทฟนัคต์ที่ 2 และฟาโรห์เนโคที่ 1นั้นมาจากข้อโต้แย้งของแปร์ในข้างต้นเกี่ยวกับความคล้ายคลึงกันของจารึกทั้งสองชิ้น (ถึงแม้ว่าไรฮอล์ทจะระบุว่าจารึกกัลปนาปีที่ 8 เป็นของฟาโรห์เทฟนัคต์ที่ 2 แทน) โดยการระบุว่าฟาโณห์ฌนคาอูบาทรงครองราชย์เป็นระยะเวลา 6 ปีนั้นจะทำให้ทั้งจารึกทั้งสองชิ้นจะห่างกันอย่างน้อยเจ็ดปี ในขณะที่ ถ้าฟาโรห์เนคาอูบาทรงไม่มีตัวตนอยู่จริง ทั้งจารึกสองชิ้นอาจจะถูกสร้างขึ้นในช่วงหนึ่งถึงสองปี เนื่องจากฟาโรห์เนโคที่ 1 จะทรงเป็นผู้สืบทอดพระราชบัลลังก์โดยตรงของฟาโรห์เทฟนัคต์ที่ 2

## อ้างอิง


หมวดหมู่:ฟาโรห์ยุคราชวงศ์ที่ยี่สิบหก
รายชื่อตอนในชิงร้อยชิงล้าน เดอะบิ๊ก และ ชิงร้อย เดอะสตอรี่

บทความนี้ เป็นการรวบรวมรายชื่อตอนและแขกรับเชิญในแต่ละสัปดาห์ของ **ชิงร้อยชิงล้าน เดอะบิ๊ก** และ **ชิงร้อย เดอะสตอรี่**

## ชิงร้อยชิงล้าน เดอะบิ๊ก

## ชิงร้อย เดอะสตอรี่

ช
ฟาโรห์เทฟนัคต์ที่ 2

**เทฟนัคต์ที่ 2** (กรีกโบราณ:  ,  ; ละติน: *Stephinates*, *Stephinathis*) เป็นผู้ปกครองชาวอียิปต์โบราณของเมืองซาอิส ในช่วงต้นศตวรรษที่ 7 ก่อนคริสตกาล พระองค์ได้รับการยอมรับว่าเป็นสมาชิกในช่วงแรกของ "ราชวงศ์ก่อนหน้าของราชวงศ์แห่งซาอิส" ซึ่งสถาปนาขึ้นก่อนหน้าราชวงศ์ที่ยี่สิบหกแห่งอียิปต์

## พระราชประวัติ
ส่วนใหญ่ทราบข้อมูลเกี่ยวกับเทฟนัคต์ที่ 2 จากหนังสือ*แอกิปเทียกา*ของแมนิโธ ซึ่งพระองค์ทรงมีพระนามว่า *สเตฟินาเตส* จากงานเขียนของแมนิโธ เซ็กตุส จูลิอุส แอฟริกานุส ได้ให้ฟาโรห์สเตฟินาเตสเป็นผู้สถาปนาราชวงศ์ที่ยี่สิบหก ในขณะที่ยูเซบิอุส นักประวัติศาสตร์อีกคนหนึ่งได้จัดวางตำแหน่งให้ อัมเมริส "ชาวนิวเบีย" ไว้ก่อนหน้าพระองค์ ในทั้งสองกรณี นักประวัติศาสตร์ทั้งสองระบุว่าฟาโรห์สเตฟินาเตสทรงครองราชย์ยาวนานถึง 7 ปี

ในปี ค.ศ. 1917 ฟลินเดอร์ส เพตรี ได้เป็นคนแรกที่ได้โต้แย้งว่า "สเตฟินาเตส" น่าจะเป็นภาษากรีกโบราณที่ใช้แทนพระนาม เทฟนัคต์ ในภาษาอียิปต์ และเป็นครั้งแรกที่เรียกผู้ปกครองพระองค์นี้ว่า "*เทฟนัคต์ที่ 2*" เพื่อแยกแยะพระองค์ด้วยจากผู้ปกครองที่มีพระนามเดียวกัน โดยผู้ปกครองคนดังกล่าวมีฐานะเป็น*ประมุขผู้ยิ่งใหญ่แห่งตะวันตก* ผู้ซึ่งเมื่อหลายทศวรรษก่อนหน้าได้มีการปะทะกันกับฟาโรห์ปิเยจากราชวงศ์ที่ยี่สิบห้าแห่งคุช และต่อมาได้ขึ้นเป็นฟาโรห์ทรงพระนามว่า เชปเซสเร เทฟนัคต์ (ที่ 1) ซึ่งทรงเป็นผู้สถาปนาราชวงศ์ที่ยี่สิบสี่แห่งซาอิสที่ขึ้นมาปกครองในระยะเวลาสั้นๆ

เค็นเน็ธ คิตเช่นได้ตั้งสมมติฐานว่า ฟาโรห์เทฟนัคต์ที่ 2 อาจจะเป็นพระญาติของฟาโรห์บาเคนราเนฟ ซึ่งเป็นพระราชโอรสและผู้สืบทอดพระราชบัลลังก์ของฟาโรห์เทฟนัคต์ที่ 1 ซึ่งอาจจะทรงถูกสังหารโดยฟาโรห์เซบิตกู และหลังจากนั้นอัมเมริส ข้าหลวงที่ซื่อสัตย์ก็เข้ามาครองตำแหน่งแทนที่ ดังนั้น ตามที่คิตเช่นได้ตั้งสมมติฐาน ฟาโรห์เทฟนัคต์ที่ 2 ทรงฟื้นฟูราชวงศ์แห่งซาอิสได้สำเร็จ และทรงปกครองตั้งแต่ 695 ถึง 688 ปีก่อนคริสตกาล จากนั้นพระญาติอีกพระองค์หนึ่งพระนามว่า เนเคปซอส ในภาษากรีกก็ทรงสืบทอดพระราบัลลังก์จากพระองค์และในภาษาอียิปต์พระองค์จะมีพระนามว่า เนคาอูบา ซึ่งเป็นไปได้ว่าตราประทับสคารับจำนวนมากที่ปรากฏข้อมูลมาถึงช่วงเวลาดังกล่าว และปรากฏพระนามครองราชย์ที่ไม่ทราบที่มา คือ เมนอิบเร และอิร์อิบเร ก็เป็นพระนามของฟาโรห์เทฟนัคต์ที่ 2 และฟาโรห์เนคาอูบาตามลำดับ

ในปี ค.ศ. 2011 คิม ไรฮอล์ท ได้เสนอว่า ฟาโรห์เทฟนัคต์ที่ 2 เป็นพระราชบิดาของฟาโรห์เนโคที่ 1 ในช่วงเวลาต่อมา ซึ่งอ้างตามบันทึกปาปิรุสจากเทบตูนิสที่ได้บันทึกว่า ฟาโรห์เนโคที่ 1 เป็นพระราชโอรสของฟาโรห์พระนามว่า เทฟนัคต์ โดยฟาโรห์ที่เป็นไปได้มากที่สุดคือ ฟาโรห์เทฟนัคต์ที่ 2

## อ้างอิง


หมวดหมู่:ฟาโรห์ยุคราชวงศ์ที่ยี่สิบหก
สามก๊ก จอมราชันย์อหังการ

***สามก๊ก จอมราชันย์อหังการ*** () เป็นซีรีส์มังงะญี่ปุ่น แต่งเรื่องโดยอี ฮัก-อิน และวาดภาพโดยคิง กงตะ เริ่มต้นพิมพ์ในนิตยสาร*[[มอร์นิง (นิตยสาร)|มอร์นิงรายสัปดาห์]]* นิตยสารมังงะแนว*[[เซเน็ง]]*ของสำนักพิมพ์โคดันชะตั้งแต่ปี พ.ศ. 2537  หลังจากอี ฮัก-อินเสียชีวิตในปี พ.ศ. 2541 คิง กงตะเขียนมังงะต่อโดยทั้งแต่งเรื่องและวาดภาพจนกระทั่งถึงตอนจบบริบูรณ์ในปี พ.ศ. 2548 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 36 เล่ม มังงะมีลิขสิทธิ์ในประเทศไทยโดยสำนักพิมพ์บุรพัฒน์

ซีรีส์อนิเมะโทรทัศน์ดัดแปลง 26 ตอน ผลิตโดยสตูดิโอแมดเฮาส์ ออกอากาศทางช่องนิปปงทีวีตั้งแต่เดือนเมษายนถึงกันยายน พ.ศ. 2552 

ในเดือนกุมภาพันธ์ พ.ศ. 2560 มังงะมียอดจำหน่ายมากกว่า 18 ล้านเล่ม ในปี พ.ศ. 2541 *สามก๊ก จอมราชันย์อหังการ*ชนะเลิศรางวัลมังงะโคดันชะครั้งที่ 22 ในสาขาทั่วไป

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
*  
*  
* อนิเมะ''สามก๊ก จอมราชันย์อหังการ'' ที่ปีลีปีลี
* 

หมวดหมู่:มังงะที่ตีพิมพ์ในปี พ.ศ. 2537
หมวดหมู่:อนิเมะที่ออกฉายในปี พ.ศ. 2552
หมวดหมู่:การ์ตูนญี่ปุ่นแนวมหากาพย์
หมวดหมู่:การ์ตูนญี่ปุ่นแนวอิงประวัติศาสตร์
หมวดหมู่:มังงะของสำนักพิมพ์โคดันชะ
หมวดหมู่:แมดเฮาส์
หมวดหมู่:การ์ตูนญี่ปุ่นแนวเซเน็ง
หมวดหมู่:ผลงานที่สร้างจากสามก๊ก
สโมสรฟุตบอลเชลซีในฤดูกาล 2023–24

**ฤดูกาล 2023–24** จะเป็นฤดูกาลที่ 118 ของสโมสรฟุตบอลเชลซีและเป็นฤดูกาลที่ 35 ติดต่อกันในลีกสูงสุดของฟุตบอลอังกฤษ นอกเหนือจากลีกภายในประเทศแล้ว เชลซีจะเข้าร่วมการแข่งขันเอฟเอคัพและลีกคัพในฤดูกาลนี้  พวกเขาจะไม่ได้เข้าร่วมในยูฟ่าแชมเปียนส์ลีกเป็นครั้งแรกนับตั้งแต่ฤดูกาล 2016–17 ซึ่งเป็นครั้งล่าสุดที่เชลซีคว้าแชมป์พรีเมียร์ลีก

## ซื้อขาย
### เข้า

### ออก

## ปรี-ซีซันและกระชับมิตร

เชลซีประกาศว่าพวกเขาออกเดินทางสู่ สหรัฐอเมริกา ที่จะเป็นส่วนหนึ่งใน พรีเมียร์ลีก ซัมเมอร์ ซีรีส์ ทัวร์นาเมนต์ก่อนเปิดฤดูกาลกับแมตช์ที่จะพบกับ ไบรตันแอนด์โฮฟอัลเบียน, นิวคาสเซิลยูไนเต็ด และ ฟูลัม. ระหว่างที่พรีเมียร์ลีก ซัมเมอร์ ซีรีส์ เดอะ บลูส์ ยืนยันว่าโปรแกรมปรี-ซีซัน ในนัดที่พบกับ เร็กซ์แฮม. มันเป็นการประกาศออกมาที่ล่าช้านั้นทำให้เกมสุดท้ายของเชลซีของพวกเขาในการทัวร์อเมริกาจะเห็นพวกเขาเผชิญหน้ากับทีมตรงข้ามจากเยอรมัน โบรุสซีอาดอร์ทมุนท์ ในวันที่ 2 สิงหาคม.

## การแข่งขัน
### บันทึกโดยรวม

### พรีเมียร์ลีก

#### ตารางคะแนน

#### สรุปผลงานในลีกโดยรวม

#### สรุปผลงานในลีกในแต่ละนัด

#### แมตช์

โปรแกรมการแข่งขันลีกได้ประกาศไว้เมื่อวันที่ 15 มิถุนายน ค.ศ. 2023.

### เอฟเอคัพ

### อีเอฟแอลคัพ

## สถิติ
### การลงสนาม

### อันดับดาวซัลโวสูงสุด

## อ้างอิง

หมวดหมู่:ฤดูกาลของสโมสรฟุตบอลเชลซี
ฟาโรห์ชาบาคา

**เนเฟอร์คาเร ชาบาคา** หรือ **ชาบาโค** (อียิปต์โบราณ: 𓆷𓃞𓂓 *šꜣ bꜣ kꜣ*, อัสซีเรีย: 50x50px *Sha-ba-ku-u*) เป็นฟาโรห์แห่งคุชพระองค์ที่สามจากราชวงศ์ที่ยี่สิบห้าแห่งอียิปต์ ซึ่งทรงครองราชย์ระหว่าง 705 ถึง 690 ปีก่อนคริสตกาล แหล่งข้อมูลทางกรีกเรียกพระองค์ว่า ซาบาคอน (Σαβακῶν) และถูกกล่าวถึงโดยทั้งเฮโรโดตัสและแมนิโธ

## พระราชวงศ์
ฟาโรห์ชาบาคาทรงถูกคิดว่าเป็นพระราชโอรสของกษัตริย์คาชตากับพระนางเปบัทจ์มา ถึงแม้ว่าบันทึกจากช่วงรัชสมัยของฟาโรห์ทาฮาร์กาอาจจะตีความได้ว่า ฟาโรห์ชาบาคาเป็นพระเชษฐาของฟาโรห์ทาฮาร์กา และด้วยเหตุดังกล่าวพระองค์จึงเป็นพระราชโอรสของฟาโรห์ปิเย

พระมเหสีของฟาโรห์ชาบาคา คือ พระนางกัลฮาตา ตามบันทึกของอัสซีเรีย ซึ่งเป็นพระขนิษฐาของฟาโรห์ทาฮาร์กา ฟาโรห์ชาบาคาและพระนางกัลฮาตาเป็นพระราชบิดาและมารดาของฟาโรห์ทันต์อมานิ และอาจจะเป็นพระราชบิดาและมารดาของฟาโรห์เชบิตคูด้วยเช่นกัน แต่ประเด็นดังกล่าวกลับขัดแย้งกับหลักฐานที่สนับสนุนว่าฟาโรห์ซาบาคาทรงขึ้นครองราชย์หลังจากฟาโรห์เชบิตคู

เป็นไปได้ว่าสมเด็จพระราชินีทาเบเคนอามุนเป็นพระมเหสีของฟาโรห์ชาบาคา บางคนคิดว่าพระองค์เป็นพระมเหสีของฟาโรห์ทาฮาร์กา

เจ้าชายฮาร์เอมอาเคต ซึ่งเป็นพระราชโอรสของฟาโรห์ชาบาคา ได้ทรงกลายเป็นมหาปุโรหิตแห่งอามุน และเป็นที่ทราบจากรูปสลักและชิ้นส่วนของรูปสลักที่พบในคาร์นัก มีการกล่าวถึงสตรีนามว่า เมสบาต บนโลงพระศพของเจ้าชายฮาเรมาเคต และอาจจะเป็นพระราชมารดาของพระองค์

ฟาโรห์ชาบาคาเป็นพระราชบิดาของพระราชธิดาอีกอย่างน้อยอีกสองพระองค์ แต่ไม่ทราบตัวตนของพระราชมารดาของพระองค์ได้ เจ้าหญิงพิอังค์อาร์ติต่อมาทรงกลายเป็นพระมเหสีของฟาโรห์ทันต์อมานิ ซึ่งเป็นพระเชษฐาของพระองค์ (คนละพระราชมารดา) พระนางพิอังค์อาร์ติทรงปรากฎบนจารึกแห่งสุบินกับพระสวามี ส่วนเจ้าหญิงอิเซตเอมเคบ เฮช มีความเป็นไปได้ที่จะทรงอภิเษกสมรสกับฟาโรห์ทันต์อมานิเช่นกัน พระองค์ทรงถูกฝังพระศพอยู่ในอไบดอส ประเทศอียิปต์

## การสวรรคต
สันนิษฐานว่าฟาโรห์ชาบาคาเสด็จสวรรคตในปีที่ 15 แห่งการครองราชย์ตามรูปสลักลูกบาศก์รหัสหมายเลข บีเอ็ม 24429 ซึ่งตรงกับปีที่ 15 เดือนที่ 2 แห่งเชมู วันที่ 11 แห่งรัชสมัยของฟาโรห์ชาบาคา พระองค์ทรงถูกฝังพระบรมศพอยู่ในพีระมิดที่อัล-คุรรุ และฟาโรห์ทาฮาร์กา ผู้ซึ่งเป็นพระราชนัดดา ได้สืบพระราชบัลลังก์ต่อจากพระองค์

## อ้างอิง


หมวดหมู่:ฟาโรห์ยุคราชวงศ์ที่ยี่สิบห้า
บลาโกเวชเชนสค์ (สาธารณรัฐบัชคอร์โตสตาน)

**บลาโกเวชเชนสค์** (; , *Blagoveşçen*) เป็นเมืองในสาธารณรัฐบัชคอร์โตสตาน ประเทศรัสเซีย ตั้งอยู่ทางเหนือของแม่น้ำอูฟา  ที่ฝั่งขวาของแม่น้ำเบลายา ประชากร: 

## ประวัติ
เมืองนี้ก่อตั้งขึ้นใน ค.ศ. 1756 ในฐานะที่ตั้งถิ่นฐานให้โรงงานหลอมทองแดง และได้รับสถานะเมืองใน ค.ศ. 1941

## อ้างอิง

### ข้อมูล
*
*

## แหล่งข้อมูลอื่น
*Official website of Blagoveshchensk 
*Blagoveshchensk Business Directory
ฟาโรห์เชบิตคู

**เชบิตคู** (อียิปต์โบราณ: *šꜣ-bꜣ-tꜣ-kꜣ*, อัสซีเรียนใหม่: 𒃻𒉺𒋫𒆪𒀪 *šapatakuʾ*, กรีกโบราณ: Σεθῶν *Sethōn*) หรือที่รู้จักกันในพระนาม **ชาบาตาคา** หรือ **เชบิตโก** และเรียกเป็นภาษาอังกฤษว่า **เซธอส** เป็นฟาโรห์พระองค์ที่สองจากราชวงศ์ที่ยีสิบห้าแห่งอียิปต์ ซึ่งทรงปกครองตั้งแต่ 714 ปีก่อนคริสตกาล จนถึง 705 ปีก่อนคริสตกาลตามการวิจัยทางวิชาการล่าสุด พระองค์เป็นพระราชโอรสของฟาโรห์ปิเย ผู้ซึ่งทรงสถาปนาราชวงศ์ดังกล่าว พระนามครองราชย์ของฟาโรห์เชบิตคู คือ ดเจดคาเร แปลว่า "ดวงวิญญาณที่ยั่งยืนแห่งเทพรา" พระมเหสีของพระองค์ คือ สมเด็จพระราชินีอาร์ติ ซึ่งเป็นพระราชธิดาของฟาโรห์ปิเย ตามชิ้นส่วนของรูปสลัก รหัสหมายเลข เจอี 49157 ของมหาปุโรหิตแห่งอามุนพระนามว่า ฮาเรมาเคต ซึ่งเป็นพระราชโอรสของฟาโรห์ชาบาคา ซึ่งถูกค้นพบในวิหารของเทพธิดามุตในคาร์นัก

## การระบุตัวตนกับเซธอสของเฮโรโดตัส
เฮโรโดตัส นักประวัติศาสตร์ชาวกรีก ผู้ซึ่งเขียนหนังสือ *[[เดอะ ฮิสทอรีส์|Histories]]* (เล่มที่ 2I, บทที่ 141) ซึ่งเขียนถึงมหาปุโรหิตแห่งพทาห์นามว่า เซธอส (กรีกโบราณ: Σεθῶν *Sethon*) ซึ่งได้กลายเป็นฟาโรห์และทรงเอาชนะชาวอัสซีเรียด้วยการแทรกแซงจากสวรรค์ พระนามนี้อาจจะเป็นการเขียนพระนามผิดของพระนามฟาโรห์เชบิตคู เรื่องเล่าของเฮโรโดตัสได้กลายเป็นแรงบันดาลใจสำหรับนวนิยายแฟนตาซีเรื่อง *[[ชีวิตของเซธอส]]* *(Life of Sethos)* ในช่วงคริสต์ศตวรรษที่ 18 ซึ่งมีอิทธิพลในหมู่ผู้ที่ศึกษาประวัติศาสตร์โลกที่มุ่งเน้นไปที่ประวัติศาสตร์ของผู้คนที่มีเชื้อสายแอฟริกัน หรือ กลุ่มแอโฟรเซนทริซึม

## อ้างอิง


หมวดหมู่:ฟาโรห์ยุคราชวงศ์ที่ยี่สิบห้า
ทันต์อมานิ

**ทันต์อมานิ** (อียิปต์โบราณ: *tnwt-jmn*, อัสซีเรียใหม่: 100x100px , กรีกโบราณ: Τεμένθης *Teménthēs*) หรือที่รู้จักกันในพระนาม **ทานุตอมานิ** หรือ **ทันเวตอมานิ** (สวรรคตเมื่อ 653 ปีก่อนคริสตกาล) เป็นผู้ปกครองแห่งราชอาณาจักรคุช ซึ่งตั้งอยู่ที่บริเวณซูดานเหนือ และเป็นฟาโรห์พระองค์สุดท้ายของราชวงศ์ที่ยี่สิบห้าแห่งอียิปต์ พระนามครองราชย์ของพระองค์ คือ **บาคาเร** ซึ่งแปลว่า "ความรุ่งโรจน์คือวิญญาณแห่งเทพรา"

## พระราชโอรสแห่งกษัตริย์
พระองค์เป็นพระราชโอรสของฟาโรห์ชาบาคา และเป็นพระราชนัดดาของผู้ปกครองก่อนหน้าของพระองค์นามว่า ทาฮาร์กา ในบางแหล่งข้อมูลกล่าวว่า พระองค์เป็นพระราชโอรสของฟาโรห์เชบิตคู บันทึกของชาวอัสซีเรียได้บันทึกว่าเป็นพระราชโอรสของฟาโรห์ชาบาคา และกล่าวถึงพระนางกัลฮาตา ซึ่งเป็นพระราชมารดาของพระองค์ว่าเป็นพระขนิษฐาของฟาโรห์ทาฮาร์กา นักไอยคุปต์วิทยาบางคนตีความข้อมูลจากอัสซีเรียว่าพระองค์เป็นพระราชโอรสของฟาโรห์เชบิตคู แต่ปัจจุบันถือว่าฟาโรห์ทันต์อมานิน่าจะเป็นพระราชโอรสของฟาโรห์ชาบากามากกว่า

## การปกครองในหลัง
การพิชิตของอัสซีเรียได้ยุติการควบคุมของนิวเบียเหนือดินแดนอียิปต์ได้อย่างเบ็ดเสร็จ ถึงแม้ว่าพระราชอำนาจของฟาโณห์ทันต์อมานิยังคงได้รับการยอมรับในอียิปต์บนจนถึงปีที่ 8 แห่งการครองราชย์ ในช่วง 656 ปีก่อนคริสตกาล เมื่อกองทัพเรือของฟาโรห์พซัมติกที่ 1 ได้เข้าควบคุมเมืองธีบส์อย่างสันติและรวมอียิปต์ทั้งหมดเป็นปึกแผ่น เหตุการณ์ดังกล่าวเป็นจุดเริ่มต้นของราชวงศ์ที่ยี่สิบหกแห่งอียิปต์

หลังจากนั้น ฟาโรห์ทันต์อมานิทรงปกครองเพียงเฉพาะบริเวณนิวเบีย (ราชอาณาจักรคุช) พระองค์เสด็จสวรรคตในช่วง 653 ปีก่อนคริสตกาล และพระราชบัลลังก์ได้ถูกสืบทอดต่อโดยกษัตริย์อัตลาเนอร์ซา ซึ่งเป็นพระราชโอรสของฟาโรห์ทาฮาร์กา พระองค์ทรงถูกฝังพระบรมศพอยู่ในสุสานหลวงที่อัล-คุรรุ ชาร์ลส์ บอนเน็ต นักโบราณคดีได้ค้นพบรูปสลักของฟาโรห์ทันต์อมานิที่เคอร์มา (ปัจจุบันเรียกว่า ดูกกิ เกล) ในปี ค.ศ. 2003

## หลุมฝังพระบรมศพ
หลุมฝังพระบรมศพของฟาโรห์ทันต์อมานิตั้งอยู่ใต้พีระมิด ซึ่งปัจจุบันได้หายไปแล้ว ณ ที่ตั้งในสุสานหลวงที่อัล-คุรรุ ปัจจุบันเหลือแค่ประตูทางเข้าและห้องหับ ซึ่งประดับด้วยภาพจิตรกรรมฝาผนังอย่างสวยงาม
ไฟล์:Exterior_of_one_of_the_ancient_Nubian_tombs_at_El-Kurru_near_Karima.jpg|alt=Exterior of the Nubian tomb of Tantamani.|ด้านนอกของสุสานนิวเบียแห่งทันต์อมานิ
ไฟล์:Portrait_of_Tantamani_in_his_tomb_in_El-Kurru.jpg|ภาพฟาโรห์ทันต์อมานิในหลุมฝังพระบรมศพของพระองค์ในอัล-คุรรุ
ไฟล์:Grabkammer_des_Tanotamun.jpg|หลุมฝังพระบรมศพของพีระมิดแห่งทันต์อมานิที่บริเวณอัล-คุรรุ
ไฟล์:Burial_Chamber_of_the_tomb_of_Tanutamani_(5)_(33554932640).jpg|ห้องฝังพระบรมศพของฟาโรห์ทันต์อมานิ
ไฟล์:Burial_Chamber_of_the_tomb_of_Tanutamani_(4)_(33096700524).jpg|หลุมฝังพระบรมศพของฟาโรห์ทันต์อมานิ
ไฟล์:Painting_in_the_ancient_Nubian_tombs_at_El-Kurru_near_Karima,_Sudan.jpg|ห้องฝังพระบรมศพของฟาโรห์ทันต์อมานิ
ไฟล์:Burial_Chamber_of_the_tomb_of_Tanutamani_(2)_(33809906071).jpg|หลุมฝังพระบรมศพของฟาโรห์ทันต์อมานิ


## อ้างอิง


หมวดหมู่:ฟาโรห์ยุคราชวงศ์ที่ยี่สิบห้า
กาเตอรีน-ดอมีนิก เดอ เปรีญง

**กาเตอรีน-ดอมีนิก เดอ เปรีญง** () เป็นจอมพลแห่งจักรวรรดิฝรั่งเศสภายใต้จักรพรรดินโปเลียนที่ 1 เขาเคยเป็นแม่ทัพภาคพิเรนีสตะวันออกในช่วงสงครามปฏิวัติฝรั่งเศส ซึ่งสามารถเอาชนะกำลังทหารสเปนในยุทธการที่เอสกอลา ต่อมาเขาได้รับชัยชนะอีกครั้งในการปิดล้อมโรเซสในประเทศสเปนเมื่อต้นปี 1795 ต่อมาเขาได้รับเลือกเป็นสมาชิกสภาห้าร้อย และเป็นอัครราชทูตประจำสเปน

เปรีญงเป็นหนึ่งในผู้สนับสนุนนโปเลียน โบนาปาร์ต เขาได้รับแต่งตั้งจากนโปเลียนให้เป็นวุฒิสมาชิกในปี 1801 และเป็นจอมพลในปี 1804 และได้รับบรรดาศักดิ์เคานต์แห่งจักรวรรดิในปี 1805 แต่ภายหลังจักรพรรดินโปเลียนถูกเนรเทศสู่เกาะเอลบา เปรีญงก็เข้ารับใช้ราชวงศ์บูร์บงภายใต้พระเจ้าหลุยส์ที่ 18 แห่งฝรั่งเศส และเป็นหนึ่งในผู้ออกเสียงสนับสนุนให้ประหารชีวิตจอมพลมีแชล แน

## อ้างอิง

หมวดหมู่:บุคคลในการปฏิวัติฝรั่งเศส
หมวดหมู่:บุคคลในสงครามนโปเลียนชาวฝรั่งเศส
หมวดหมู่:ผู้มีชื่อจารึกใต้ประตูชัยฝรั่งเศส
ปรอฮก

**ปรอฮก** (, *ปรหุก*) ภาษาเขมรถิ่นไทยเรียก **ปร็อละ** หรือ **ประเฮาะ** ในประเทศไทยจะเรียกว่า **ปลาร้าเหนียว** หรือ **ปลาร้าเขมร** คือ เนื้อปลาหมัก (โดยเฉพาะปลาช่อน) ใช้เป็นวัตถุดิบหรือเครื่องปรุงรสในอาหารกัมพูชา มีต้นกำเนิดมาจากการถนอมอาหารในช่วงที่ปลาขาดตลาด ด้วยรสชาติที่เค็มและมีกลิ่นรสแรง ปรอฮกจึงถูกใช้เป็นส่วนประกอบเพื่อเสริมรสอาหารต่าง ๆ เช่น น้ำแกง หรือน้ำซอส ชาวเขมรมีคำพูดว่า "ไม่ใส่ปรอฮก ไม่ใส่เกลือ" แปลว่าอาหารชนิดนั้นมีรสชาติแย่หรือจืดชืด อันแสดงให้เห็นถึงความสำคัญของปรอฮกในสำรับอาหารกัมพูชา แต่ด้วยกลิ่นและรสชาติที่แรง ปรอฮกจึงมีสมญาว่า *ชีสกัมพูชา* บ้างก็ว่ามีกลิ่นฉุนแรงกว่าปลาร้าของไทย มีลักษณะแห้งและค่อนข้างแข็ง สามารถเก็บไว้ได้นานกว่า ต่างกับปลาร้าที่มีลักษณะเหลวและต้องเก็บไว้ในไห ปรอฮกเป็นกับข้าวที่ใช้รับประทานเคียงกับข้าวสวย แนมด้วยผักสดต่าง ๆ เป็นต้นว่า ถั่วฝักยาว แตงกวา ถั่วพลู และมะเขือต่าง ๆ หรือเป็นวัตถุดิบหลักในการประกอบอาหาร เช่น *[[ปรอฮกคะติฮ์]]* (, *ปรหุกขะทิ*) หรือน้ำพริกปลาร้ากะทิเขมร บรรจบ พันธุเมธา กล่าวถึงปรอฮกไว้ว่า "...อาหารเขมรแท้ ๆ นั้นใส่ปลาร้าแทบทุกอย่าง แม้แต่ต้มยำ หรือตึกเกรือง ที่เป็นน้ำจิ้มของเขา ก็หาใช่กะปิไม่ กลับใส่ปลาร้าหรือปลาย่างแทน เพราะฉะนั้นคนกินปลาร้าไม่เป็นจึงต้องระวัง..."

ปรอฮกมีกรรมวิธีถนอมอาหารเช่นเดียวกับปลาเจ่าของประเทศไทย คือจะต้องนำปลาไปทำความสะอาด คัดขนาด ก่อนนำปลาไปหมักเกลือไว้สักระยะหนึ่ง ต่อมานำปลาที่หมักมาผึ่งแดด ก่อนนำไปหมักต่อ แต่รสชาติของปรอฮกจะออกรสคล้ายปลาส้ม ปัจจุบันชาวเขมรลัดขั้นตอนการทำ เพราะไม่นำปลาที่หมักเกลือขึ้นมาตากแดด จนมีลักษณะใกล้เคียงกับปลาร้าของไทย ปรอฮกได้รับความนิยมสืบเนื่องมาจนถึงปัจจุบัน จนต้องมีการนำเข้าปลาจากประเทศไทยเพื่อไปแปรรูปเป็นปรอฮกต่อไป ขณะที่ปรอฮกของสกุลอภัยวงศ์ ซึ่งสืบสันดานมาจากสกุลขุนนางเขมรในเมืองพระตะบอง ทำมาจากปลาช่อนตัวใหญ่ แล่เอาแต่เนื้อ ไปหมักกับเกลือและข้าวคั่ว ก่อนนำมาประกอบอาหาร จะต้องห่อใส่ใบตอง และปิ้งด้วยไฟอ่อน ๆ จนสุก จึงจะหอมน่ารับประทาน ไม่มีกลิ่นคาว

ส่วนชาวไทยเชื้อสายเขมรในแถบอีสานใต้ มีกรรมวิธีต่างออกไป คือจะนำเนื้อปลา (โดยเฉพาะปลาไหลและปลาช่อน) ไปใส่ในหลุมดิน แล้วเอาเปลือกไม้ของต้นหมากติ้วไปรองไว้ก้นหลุม นำเกลือและรำอ่อนใส่ตามลงไป ตำให้ส่วนผสมเข้ากันแล้วปั้นเป็นก้อน จากนั้นนำไปตากในตาข่ายให้แห้งแล้วใส่กระชุ ก็จะได้ปลาร้าเหนียว แต่ปลาร้าเหนียวสิ้นความนิยมไปจากอีสานใต้ หลังเกิดข้อพิพาทเขาพระวิหารระหว่างประเทศไทยกับกัมพูชาเมื่อ พ.ศ. 2505 ชาวเขมรจากฝั่งกัมพูชาเกรงกลัวว่าทหารไทยจะจับกุมจึงเลิกขายไป

## ความหลากหลาย
ปรอฮกมีหลายรูปแบบ ดังนี้
* *ปรอฮกเจียน* (, *ปรหุกเจียน*) คือปรอฮกไปเจี้ยนหรือผัดกับเนื้อสัตว์ (หมูหรือวัว) และพริกไทย รับประทานเป็นเครื่องจิ้มเคียงกับข้าวและผักสด
* *ปรอฮกก็อบ* (, *ปรหุกกบ*) หรือ *ปรอฮกอัง* (, *ปรหุกอำง*) คือปรอฮกห่อใบตองแล้วไปอังไฟหรือปิ้งให้สุกในเตาไฟ
* *ปรอฮกเชา* (, *ปรหุกเฉา*) คือปรอฮกดิบนำไปทำนำพริก ตำกับตะไคร้ พริกสด มะเขือ และปรุงรสด้วยน้ำมะนาว รับประทานเคียงกับเนื้อสัตว์ย่าง หรือใช้จิ้มผักสด

## อ้างอิง

หมวดหมู่:อาหารกัมพูชา
หมวดหมู่:อาหารหมักดอง
หมวดหมู่:อาหารจากเนื้อปลา
นิติสงคราม

**นิติสงคราม** () คือ การใช้กฎหมายเพื่อเล่นงานฝ่ายตรงข้าม ซึ่งมักปรากฏในรูปการดำเนินทางกฎหมายและทางสื่ออย่างกว้างขวาง เพื่อให้ฝ่ายตรงข้ามเสียหายจนอ่อนแอลง สูญเสียการสนับสนุนจากสาธารณชน และหมดพลังอำนาจในการต่อต้านอีก

คำว่า "lawfare" ในภาษาอังกฤษนั้น มาจากการประสมกันระหว่างคำว่า "law" (กฎหมาย) และ "warfare" (สงคราม) พลตรี ชาลส์ เจ. ดันแลป จูเนียร์ นายทหารและนักกฎหมายชาวสหรัฐ บัญญัติขึ้นใน ค.ศ. 2001 ส่วนในภาษาไทย คำว่า "นิติสงคราม" มาจากการเสนอของปิยบุตร แสงกนกกุล นักกฎหมายชาวไทย เมื่อ พ.ศ. 2563

โดยปรกติแล้ว คำว่า "นิติสงคราม" ได้รับการมองในเชิงลบ เพราะสื่อถึงการใช้กฎหมายในทางมิชอบ

กรณีที่ได้รับการยกเป็นตัวอย่างของนิติสงคราม เช่น ความขัดแย้งอิสราเอล–ปาเลสไตน์, ข้อพิพาทดินแดนในทะเลจีนใต้ เป็นต้น ส่วนในประเทศไทย นิติสงครามมีการระบุที่ชัดเจนมากขึ้นภายหลังการเลือกตั้งในประเทศไทยเมื่อ พ.ศ. 2566 ที่มีความพยายามใช้ช่องทางต่าง ๆ ทางกฎหมายเพื่อขัดขวางพิธา ลิ้มเจริญรัตน์ ผู้ชนะการเลือกตั้ง มิให้ขึ้นดำรงตำแหน่งนายกรัฐมนตรีไทย

## อ้างอิง

## อ่านเพิ่ม

*  

หมวดหมู่:การประชาสัมพันธ์
หมวดหมู่:คำศัพท์การเมือง
หมวดหมู่:คำศัพท์กฎหมาย
หมวดหมู่:เทคนิคการโฆษณาชวนเชื่อ
เลตีเซีย ราโมลีโน

**มารีอา-เลตีเซีย ราโมลีโน** () หรือ **เลตีเซีย โบนาปาร์ต** () เป็นหญิงสูงศักดิ์ชาวคอร์ซิกา และเป็นมารดาของจักรพรรดินโปเลียนที่ 1 แห่งฝรั่งเศส ซึ่งภายหลังสถาปนาจักรวรรดิ นางได้รับการขนานนามว่า "มาดามแมร์" () ซึ่งแปลว่า "มาดามชนนี"

นางมีอุปนิสัยสมถะเรียบง่ายและสุขุม และเป็นแม่ที่ดีของครอบครัว นางไม่เห็นด้วยที่นโปเลียนจะบงการชีวิตของลูว์เซียง จึงเข้าข้างลูว์เซียง และประท้วงโดยการไม่เข้าร่วมพิธีปราบดาภิเษกของนโปเลียน นางไม่ยอมพำนักในปารีสและเลือกเดินทางไปพำนักที่โรมกับลูว์เซียง แต่เมื่อนโปเลียนถูกเนรเทศสู่เกาะเอลบาในปี 1814 นางกับโปลีนก็ไปร่วมอยู่ที่เกาะเอลบากับนโปเลียน และเดินทางกลับปารีสพร้อมนโปเลียนในสมัยร้อยวัน

นางพบนโปเลียนครั้งสุดท้ายเมื่อ 29 มิถุนายน 1815 ในปารีส แล้วจึงเดินทางกลับโรมเพื่ออยู่ในความคุ้มครองของสมเด็จพระสันตะปาปาปิอุสที่ 7 จวบจนเสียชีวิต

## ประวัติ
มารีอา-เลตีเซีย ราโมลีโน เกิดที่อาฌักซีโย เกาะคอร์ซิกา ในสมัยที่เป็นส่วนหนึ่งของสาธารณรัฐเจโนวา เธอเป็นบุตรีของนายทหารชื่อว่าโจวันนี เจโรนีโม ราโมลีโน () กับภรรยาชื่อว่าอันเจลา มารีอา ปีเอตรา-ซันตา () ตระกูลราโมลีโนเป็นตระกูลขุนนางระดับล่างจากแคว้นลอมบาร์เดีย ซึ่งอพยพมายังเกาะคอร์ซิกาหลายชั่วอายุคนแล้ว 

นางสาวราโมลีโนได้รับการศึกษาในบ้าน และไม่ได้เรียนรู้สิ่งใดนอกจากงานของสตรีเฉกเช่นหญิงชาวคอร์ซิกาทั่วไปในเวลานั้น บิดาของเธอเสียชีวิตขณะเธอมีอายุหกขวบ มารดาจึงสมรสใหม่กับนายทหารชาวสวิสของทัพเรือเจโนวา ซึ่งมารดากับสามีใหม่มีบุตรด้วยกันสองคน

## สมรสและบุตร
ในปี 1764 นางสาวราโมลีโนวัยสิบสี่ปี สมรสกับนายการ์โล บูโอนาปาร์เต นักศึกษาวิชากฎหมายวัยสิบแปดปี ซึ่งตระกูลบูโอนาปาร์เตก็เป็นขุนนางระดับล่างเหมือนกัน ทั้งคู่มีบุตรด้วยกันแปดคนตามลำดับดังนี้
# โฌแซ็ฟ โบนาปาร์ต (1768–1844) กษัตริย์แห่งนาโปลี กษัตริย์แห่งสเปน
# นโปเลียน โบนาปาร์ต (1769–1821) จักรพรรดิแห่งฝรั่งเศส กษัตริย์แห่งอิตาลี
# ลูว์เซียง โบนาปาร์ต (1775–1840) เจ้าชายแห่งกานีโนและมูซิญญาโน
# มารี-อาน-เอลีซา โบนาปาร์ต (1777–1820) แกรนด์ดัชเชสแห่งตอสคานา
# หลุยส์ โบนาปาร์ต (1778–1846) กษัตริย์แห่งฮอลแลนด์
# โปลีน โบนาปาร์ต (1780–1825) เจ้าหญิงและดัชเชสแห่งกวัสตัลลา
# การอลีน โบนาปาร์ต (1782–1839) แกรนด์ดัชเชสแห่งแบร์คและเคลเวอ
# เฌโรม โบนาปาร์ต (1784–1860) กษัตริย์แห่งเว็สท์ฟาเลิน

## อ้างอิง

หมวดหมู่:บุคคลจากคอร์ซิกา
หมวดหมู่:ราชวงศ์โบนาปาร์ต
หมวดหมู่:พระมารดาของจักรพรรดิ
สโมสรฟุตบอลแอสตันวิลลาในฤดูกาล 2023–24

**ฤดูกาล 2023–24** เป็นฤดูกาลที่ 149 ในประวัติศาสตร์ของแอสตันวิลลา และเป็นฤดูกาลที่ 5 ติดต่อกันในพรีเมียร์ลีก สโมสรเข้าร่วมในพรีเมียร์ลีก เอฟเอคัพ ลีกคัพ และยูฟ่ายูโรปาคอนเฟอเรนซ์ลีก

## รายชื่อผู้เล่น

## ซื้อขาย
### เข้า

## พรีซีซั่นและกระชับมิตร
วิลล่าประกาศทัวร์สหรัฐอเมริกาเพื่อเข้าร่วมการแข่งขันพรีซีซั่นของพรีเมียร์ลีกซัมเมอร์ซีรีส์กับนิวคาสเซิลยูไนเต็ด, ฟูลัมและเบรนต์ฟอร์ด ในวันศุกร์ที่ 2 มิถุนายน ค.ศ. 2023 มีการประกาศนัดกระชับมิตรที่สนามกีฬา Bescot กับลัตซีโย และนัดกระชับมิตรปรีซีซั่นกับวอลซอลล์ ในวันจันทร์ที่ 12 มิถุนายน ค.ศ. 2023 มีการประกาศการแข่งขันกระชับมิตรสำหรับ Aston Villa XI กับสโมสรนอกลีกในท้องถิ่น Rushall Olympic

## การแข่งขัน
### สถิติโดยรวมทุกรายการ

## พรีเมียร์ลีก

#### ตารางคะแนน

#### ผลงานในลีกโดยรวม

#### ผลงานในลีกในแต่ละนัด

#### แมตช์
โปรแกรมการแข่งขันพรีเมียร์ลีก ฤดูกาล 2023–24 จะถูกปล่อยออกมาในวันพฤหัสบดีที่ 15 มิถุนายน ค.ศ. 2023

### เอฟเอคัพ

แอสตันวิลลาเข้าสู่เอฟเอคัพในรอบสาม, และถูกจับสลากออกไปเยือนสโมสรจาก อีเอฟแอลแชมเปียนชิป มิดเดิลส์เบรอ.

## อ้างอิง

หมวดหมู่:ฤดูกาลของสโมสรฟุตบอลแอสตันวิลลา
จักรพรรดิแคมไบซีสที่ 2

**แคมไบซีสที่ 2** () เป็นกษัตริย์พระองค์ที่สองแห่งจักรวรรดิอะคีเมนิด ซึ่งทรงปกครองระหว่าง 530 ถึง 522 ปีก่อนคริสตกาล พระองค์เป็นพระราชโอรสและผู้สืบทอดพระราชบัลลังก์ของไซรัส มหาราช (ทรงครองราชย์ระหว่าง 550 - 530 ปีก่อนคริสตกาล) และพระราชมารดาของพระองค์ คือ คาสซานดานี

ก่อนที่พระองค์จะทรงขึ้นครองราชย์ พระองค์เคยดำรงตำแหน่งข้าหลวงแคว้นบาบิโลเนียตอนเหนือในช่วงสั้น ๆ ในรัชสมัยพระราชบิดาของพระองค์ตั้งแต่เดือนเมษายนถึงเดือนธันวาคมของ 538 ปีก่อนคริสตกาล หลังจากนั้นพระองค์ทรงพำนักอยู่ในเมืองบาบิโลนและเมืองซิพพาร์ของบาบิโลเนีย ก่อนที่พระราชบิดาของพระองค์จะทรงแต่งตั้งให้เป็นผู้สำเร็จราชการร่วมใน 530 ปีก่อนคริสตกาล จากนั้นพระราชบิดาของพระองค์ก็ทรงออกเดินทางไปยังดินแดนมาสซากาเตแห่งเอเชียกลาง ซึ่งพระองค์ทรงได้เสด็จสวรรคตที่นั้น ดังนั้น แคมไบซีสที่ 2 จึงทรงกลายเป็นผู้ปกครองเพียงพระองค์เดียวของจักรวรรดิอะคีเมนิดอันกว้างใหญ่ โดยไม่ปรากฏบันทึกการต่อต้านพระองค์

รัชสมัยที่ค่อนข้างสั้นของพระองค์กลับมีเหตุการณ์ที่โดดเด่นที่เกิดขึ้น คือ การพิชิตดินแดนแอฟริกาเหนือ โดยเฉพาะอย่างยิ่งพื้นที่บริเวณอียิปต์ ซึ่งพระองค์ทรงพิชิตหลังจากทรงเอาชัยชนะเหนือฟาโรห์พซัมติกที่ 3 แห่งอียิปต์ (ทรงครองราชย์ระหว่าง 526–525 ปีก่อนคริสตกาล) ในยุทธการที่เปลูเซียม เมื่อ 525 ปีก่อนคริสตกาล หลังจากทรงตั้งตนอยู่ในอียิปต์แล้ว พระองค์ได้ขยายการครอบครองของจักรวรรดิในแอฟริกา รวมทั้งการพิชิตไคเรไนกา และในช่วงฤดูใบไม้ผลิของ 522 ปีก่อนคริสตกาล แคมไบซีสที่ 2 ทรงรีบออกจากอียิปต์เพื่อจัดการกับกบฏในเปอร์เซีย

ระหว่างเดินทางในซีเรีย (เอเบอร์-นาริ) พระองค์ทรงได้รับบาดแผลที่ต้นขา ซึ่งในไม่ช้าก็ได้รับผลกระทบจากเนื้อตายเน่า กษัตริย์แคมไบซีสที่ 2 เสด็จสวรรคตในอีกสามสัปดาห์ต่อมาในสถานที่ที่เรียกว่า อักบาตานา ซึ่งน่าจะเป็นเมืองฮะมาฮ์ในปัจจุบัน พระองค์เสด็จสวรรคตโดยไม่มีพระราชโอรส และด้วยเหตุนี้กษัตริย์บาร์ดิยา ซึ่งเป็นพระอนุชา จึงทรงขึ้นครองพระราชบัลลังก์แทน ซึ่งทรงปกครองช่วงสั้นๆ ก่อนที่จะทรงถูกกษัตริย์ดาริอุสมหาราชโค่นล้มพระราชบัลลังก์ (ทรงครองราชย์ระหว่าง 522–486 ก่อนคริสตกาล) ซึ่งพระองค์ทรงขยายอำนาจของจักรวรรดิอะคีเมนิดให้มากขึ้นไปอีก

## ศัพทมูลวิทยา
ต้นกำเนิดของชื่อ "Cambyses" () เป็นที่พิพาทในทางวิชาการ นักวิชาการบางส่วนระบุว่าคำนี้มีที่มาจากภาษาอีลาไมต์ ส่วนอีกกลุ่มเชื่อมโยงกับ Kambojas กลุ่มชนอิหร่านที่อาศัยอยู่ในอนุทวีปอินเดียตะวันตกเฉียงเหนือ ชื่อ Cambyses ยังปรากฏในภาษาอื่น ๆ เช่น: เอลาไมต์ *Kanbuziya*; แอกแคด *Kambuziya*; แอราเมอิก *Kanbūzī*

## ภูมิหลัง
แคมไบซีสเป็นพระราชโอรสองค์ฌตในพระเจ้าไซรัสมหาราช () กับคัสซานดาเน แคมไบซีสมีพระอนุชานาม บาร์ดิยา และพระเชษฐ/กนิษฐภคินี 3 พระองค์ ได้แก่ Artystone, Atossa และ Roxanne พระอัยกาของแคมไบซีสมีพระนามว่าแคมไบซีสที่ 1 กษัตริย์แห่งเปอร์ซิสใน 600 ถึง 559 ปีก่อน ค.ศ.

## ชีวิตช่วงต้น

## หมายเหตุ

## อ้างอิง

## ข้อมูล
* 
* 
* 
* 
* 
* 
* 
*
* 
* Strassler, Robert B. *The Landmark Herodotus: The Histories*. Anchor Books, 2009.

หมวดหมู่:ราชวงศ์ที่ยี่สิบเจ็ดแห่งอียิปต์
หมวดหมู่:ฟาโรห์ยุคราชวงศ์อาร์เคเมนิด
จักรพรรดิบาร์ดิยา

**บาร์ดิยา** หรือ **สเมอร์ดิส** (เปอร์เซียโบราณ: 𐎲𐎼𐎮𐎡𐎹 Bạrdiya; *[[ภาษากรีกโบราณ|กรีกโบราณ]]: Σμέρδις Smérdis อาจจะเสด็จสวรรคตเมื่อ 522 ปีก่อนคริสตกาล) มีพระนามเรียกอีกพระนามว่า *'ทันโยซาเคส** ([[ภาษากรีกโบราณ|กรีกโบราณ]]: Τανυοξάρκης ''Tanuoxárkēs'') โดย[[เซซิอัส]] พระองค์เป็นพระราชโอรสของกษัตริย์[[พระเจ้าไซรัสมหาราช|ไซรัสมหาราช]] และเป็นพระอนุชาของกษัตริย์[[จักรพรรดิแคมไบซีสที่ 2|แคมไบซีสที่ 2]] ซึ่งทั้งสองพระองค์เป็นกษัตริย์แห่ง[[เปอร์เซีย]] และนักวิชชาการต่างก็มีข้อสันนิษฐานเกี่ยวกับพระชนม์ชีพของพระองค์แตกต่างกันออกไปอย่างมาก กษัตริย์บาร์ดิยาทรงปกครอง[[จักรวรรดิอะคีเมนิด]]เพียงระยะเวลาไม่กี่เดือนในช่วง 522 ปีก่อนคริสตกาล หรือทรงถูกสวมรอยโดย[[เมไจ|นักบวชแห่งเปอร์เซีย]]นามว่า **เกามาตา** ([[ภาษาเปอร์เซียโบราณ|เปอร์เซียโบราณ]]: 𐎥𐎢𐎶𐎠𐎫); ซึ่งเซซิอัสเรียกว่า **สเฟนดาดาเตส*' ([[ภาษาเปอร์เซียโบราณ|เปอร์เซียโบราณ]]: Spantadātaʰ; [[ภาษากรีกโบราณ|กรีกโบราณ]]: Σφενδαδάτης *Sphendadátēs'') พระองค์ทรงครองราชย์จนกระทั่งพระองค์ถูกกษัตริย์ดาริอุสมหาราชทรงโค่นล้มพระราชบัลลังก์

## อ้างอิง


หมวดหมู่:ราชวงศ์ที่ยี่สิบเจ็ดแห่งอียิปต์
หมวดหมู่:ฟาโรห์ยุคราชวงศ์อาร์เคเมนิด
สายลมแห่งหล่งซี

***สายลมแห่งหล่งซี*** (; ) เป็นซีรีส์ละครโทรทัศน์ผลิตโดยบริษัทซินลี่ฉฺวันเหมย์ สร้างจากนวนิยายเรื่อง *พายุจารชนแห่งหล่งซี* (ชื่อในภาษาจีนเดียวกัน) ผลงานของหม่า ปั๋วยง กำกับโดยลู่ หยาง นำแสดงโดยเฉิน คุน และไป๋ ยฺหวีในฐานะตัวละครหลัก เนี่ย ยฺเหวียน, ฉาง ยฺเหวี่ยน, แองเจลาเบบี, ซุน อี๋, อิ่น จู้เชิ่ง, ยฺหวี เฮ่าหมิง, หวาง เซียว, หยาง อี้, ต๋ง จื่อเจี้ยน, กัว จิงเฟย์ และหลี่ กวังเจี๋ยในฐานะตัวละครสมทบ ละครออกอากาศในช่วงเวลายอดนิยมของช่องซีซีทีวี 8 ตั้งแต่วันที่ 27 เมษายนถึง 8 พฤษภาคม พ.ศ. 2565

## ช่องทางการฉาย

## เพลงประกอบละคร

## อ้างอิง

## แหล่งข้อมูลอื่น
* 
* 
* 
* 《风起陇西》爱奇艺官方播放链接
* ''สายลมแห่งหล่งซี'' ที่อ้ายฉีอี้

หมวดหมู่:ละครโทรทัศน์อิงประวัติศาสตร์จีน
หมวดหมู่:บทความที่มีข้อความภาษาอังกฤษ
หมวดหมู่:ละครโทรทัศน์จีนที่เริ่มออกอากาศตั้งแต่ พ.ศ. 2565
หมวดหมู่:ละครโทรทัศน์จีน
หมวดหมู่:ผลงานที่สร้างจากสามก๊ก
หอดูดาวแห่งชาติ (สเปน)

[thumb|300x300px| [หอดูดาวหลวงมาดริดในมาดริด]]
**หอดูดาวแห่งชาติ** () เป็นสถาบันทางด้านวิทยาศาสตร์ของประเทศสเปนที่ดำเนินกิจกรรมในด้านดาราศาสตร์ สังกัดอยู่สถาบันภูมิศาสตร์แห่งชาติสเปน

หอดูดาวแห่งชาติเป็นสถาบันที่ประกอบไปด้วยหลายส่วน โดยส่วนหลักคือหอดูดาวหลวงมาดริดตั้งอยู่ที่สวนสาธารณะบูเอนเรติโรในกรุงมาดริด หอดูดาวแห่งนี้สร้างขึ้นตั้งแต่คริสต์ทศวรรษ 1790 ได้รับการออกแบบโดยฆวน เด บิยานูเอบา และเป็นตัวอย่างที่ดีของสถาปัตยกรรมฟื้นฟูคลาสสิกในสเปน ปัจจุบันเป็นที่ตั้งของห้องสมุดและนิทรรศการเกี่ยวกับเครื่องมือวิทยาศาสตร์โบราณ ในปี 1995 อาคารของบิยานูเอบาได้รับการประกาศให้เป็นสินทรัพย์สำคัญทางวัฒนธรรมของสเปน และตั้งแต่ปี 2021 อาคารแห่งนี้ก็รับการยกให้เป็นส่วนหนึ่งของมรดกโลก โดยองค์การยูเนสโก

## สายวิจัยหลัก
หอดูดาวแห่งชาติมีความเชี่ยวชาญด้านดาราศาสตร์วิทยุ โดยมีงานวิจัยหลักดังต่อไปนี้:

* การก่อตัวของดาวฤกษ์
* เคมีดาราศาสตร์
* มวลสารระหว่างดาวฤกษ์
* วิวัฒนาการของดาวฤกษ์
* ดาราจักร
* อินเทอร์เฟอโรเมทรี

## สิ่งตีพิมพ์และเผยแพร่
หอดูดาวจัดพิมพ์หนังสือประจำปีทางดาราศาสตร์ มาตั้งแต่ปี 1860 พร้อมบทความยอดนิยมและปฏิทินดาราศาสตร์ อีกทั้งยังได้รับความไว้วางใจให้ทำหน้าที่ให้ข้อมูลทางการด้านดาราศาสตร์

ปัจจุบันมีพิพิธภัณฑ์อยู่ที่สำนักงานใหญ่ของหอดูดาวหลวงมาดริด ซึ่งสามารถชื่นชมกล้องโทรทรรศน์เก่า ๆ และกล้องโทรทรรศน์ชั้นดีของวิลเลียม เฮอร์เชล ที่จำลองขนาดเท่าของจริง

## อ้างอิง

หมวดหมู่:หอดูดาวในประเทศสเปน
หมวดหมู่:สิ่งก่อสร้างในมาดริด
ตำบลคุ้งสำเภา

**คุ้งสำเภา** เป็นตำบลหนึ่งของอำเภอมโนรมย์ ซึ่งอยู่ทางทิศเหนือของจังหวัดชัยนาท เป็นที่ตั้งที่ว่าการอำเภอมโนรมย์

## ประวัติศาสตร์
ชื่อคุ้งสำเภาเพราะเป็นพื้นที่ติดแม่น้ำเจ้าพระยา มีเรือสำเภาและเรือค้าขายต่าง ๆ แล่นมาเทียบท่าเพื่อทำการค้าตั้งแต่อดีต คุ้งสำเภาจึงเป็นท่าเทียบเรือและเป็นจุดแวะพักระหว่างการเดินทางทางเรือที่สำคัญของเมืองชัยนาทเมื่อกว่า 200 ปีที่แล้ว เป็นตลาดและชุมชนที่มีชีวิตชีวามาก

ปัจจุบันตำบลคุ้งสำเภาได้รับการพัฒนาให้กลับมามีชีวิตชีวาเหมือนในอดีต กำแพงข้างถนนถูกวาดแบบสตรีทอาร์ตสะท้อนถึงสังคมท้องถิ่นที่รุ่งเรืองในอดีต ยังมีเรือสำเภาไม้สักขนาดใหญ่อายุกว่า 70 ปี ที่กู้ขึ้นมาจากแม่น้ำเจ้าพระยามาซ่อมแซมทาสีทองทั้งลำตั้งไว้ริมแม่น้ำเป็นสถานที่สำคัญ

ถนนคนเดินยาวประมาณ 1.5 กิโลเมตร เริ่มตั้งแต่บริเวณแพขนานยนต์จนถึงลานโพธิ์หน้าศาลเทพเจ้ากวนอู

## ภูมิศาสตร์
คุ้งสำเภาเป็นพื้นที่ที่แม่น้ำเจ้าพระยาไหลมาบรรจบกับแม่น้ำสะแกกรัง เกิดเป็นแม่น้ำ 2 สี เป็นจุดบรรจบระหว่างแม่น้ำสะแกกรังโทนสีเขียวกับแม่น้ำเจ้าพระยาโทนสีแดงเข้มที่กว้างกว่า

## อ้างอิง

หมวดหมู่:ตำบลในจังหวัดชัยนาท
หมวดหมู่:อำเภอมโนรมย์
หมวดหมู่:สถานที่ที่มีประชากรริมแม่น้ำเจ้าพระยา
ฟาโรห์พซัมติกที่ 4

**ซัมเมติคัสที่ 4** หรือ **พซัมติกที่ 4** เป็นผู้ปกครองชาวอียิปต์โบราณที่มีพระชนม์ชีพอยู่ในยุคการปกครองของเปอร์เซียครั้งที่หนึ่ง (ราชวงศ์ที่ยี่สิบเจ็ดแห่งอียิปต์)

## หลักฐานยืนยัน
มีโบราณวัตถุหลายชิ้นรวมถึงแหล่งข้อมูลของกรีกที่สนับสนุนการมีอยู่ของผู้ปกครองอียิปต์ที่พระนามดังกล่าวในช่วงการปกครองของเปอร์เซีย การค้นพบทางโบราณคดีที่ปรากฏพระนามดังกล่าวประกอบด้วยด้ามจับซิสทรัม ซึ่งปรากฏพระนามครองราชย์ว่า อมาซิส (*อาโมส*), ตราประทับสคารับที่ปรากฏพระนามครองราชย์ว่า *Nb-k3-n-Rˁ*, ชวาบติและบันทึกอักษรเดโมติกจากดิออสโพลิส ปาร์วา (บันทึกปาปิรุสสตราสเบิร์ก หมายเลข 2) ซึ่งย้อนไปถึงปีที่ 2 แห่งการครองงราชย์ ในขณะที่นักประพันธ์ชาวกรีก็กล่าวถึงพระนามผู้ปกครองพระองค์นี้หลายครั้ง อย่างไรก็ตาม ความเห็นต่างของทั้งการระบุช่วงและพระนามที่ปรากฏบนเอกสารยืนยันเหล่านี้ ทำให้การอ้างเหตุผลต่อผู้ปกครองแต่ละพระองค์แทบจะเป็นไปไม่ได้เลย

## การระบุตัวตน
ในปี ค.ศ. 1980 ยูจีน ครูซ-อูริบ นักไอยคุปต์วิทยาชาวอเมริกันได้เสนอความเห็นเป็นครั้งแรก ว่าบันทึกปาปิรุสสตราสเบิร์ก หมายเลข 2 จากดิออสโพลิส ปาร์วา ซึ่งตามบันทึกดังกล่าวว่าบันทึกขึ้นในช่วงรัชสมัยฟาโรห์ซัมเมติคัสที่ 3 แต่ที่แท้จริงแล้วกลับมีอายุใหม่กว่า และหมายถึงผู้ปกครองที่มีพระนามเดียวกันกับที่พระองค์เรียกว่า “ซัมเมติคัสที่ 4” จากข้อมูลของครูซ-อูริบ ผู้ปกครองพระองค์นี้ทรงปกครองพื้นที่ส่วนหนึ่งของอียิปต์ในประมาณช่วง 480 ก่อนคริสตกาล ซึ่งภายในทศวรรษดังกล่าวเฮโรโดตุสได้บันทึกว่าเกิดการก่อกบฏในอียิปต์ในช่วงปีสุดท้ายแห่งการครองราชย์ของกษัตริย์ดาริอัสที่ 1 และการขึ้นครองราชย์ของกษัตริย์เซอร์ซีสที่ 1 ผู้ทรงปราบการก่อกบฏทันที

อันโธนี สปาลิงเกอร์ เชื่อว่า การระบุแหล่งข้อมูลของครูซ-อูริบนั้น "คลุมเครือเกินไป" และเห็นด้วยว่า ซัมเมติคัสที่ 4 จะเป็นบุคคลเดียวกับบิดาของอินารอสที่ 2 ซึ่งเฮโรโดตุสได้กล่าวถึงว่า เป็นชาวลิเบีย ตามแหล่งข้อมูลของกรีก อินารอสเป็น "กษัตริย์ของชาวลิเบีย" ซึ่งเป็นผู้นำการก่อกบฏต่อต้านชาวเปอร์เซียในช่วง 460 ก่อนคริสตกาล หากสมมติว่าการระบุนี้ถูกต้อง จึงดูเหมือนว่า ซัมเมติคัสนี้จะไม่มีอำนาจมากพอที่จะอ้างสิทธิ์ในราชบัลลังก์ของอียิปต์ ด้วยเหตุนี้ สปาลิงเกอร์จึงเชื่อว่าการค้นพบทางโบราณคดีดังกล่าวอาจจะเป็นของผู้ปกครองพระองค์ต่อมาที่มีพระนามเดียวกัน คือ นักประวัติศาสตร์ชาวเอเธนส์ ฟิโลคอรัส ได้บันทึกว่า ซัมเมติคัส (ที่ 5) ซึ่งน่าจะเป็นพระราชปนัดดาของซัมเมติคัสที่ 4 เพราะน่าจะเป็นพระโอรสของธันนิรอส  ซึ่งเป็นพระราชโอรสของอินารอสที่ 2 ซึ่งเคยส่งธัญพืชไปยังเอเธนส์ในช่วง 445/4 ปีก่อนคริสตกาล และดิโอโดรุส ซิคุลุสได้กล่าวถึงซัมเมติคัส (ที่ 6) ในฐานะกษัตริย์แห่งอียิปต์ในช่วง 400 ปีก่อนคริสตกาล โดยกล่าวว่าพระองค์เป็น "เชื้อพระวงศ์ของซัมเมติคัสอันโด่งดัง" อย่างไรก็ตาม พระนามของซัมเมติคัสที่ 6 อาจจะถือว่าเป็นการเขียนพระนามผิดของฟาโรห์อไมร์เตอุสจากราชวงศ์ที่ยี่สิบแปด ซึ่งทรงปกครองตั้งแต่ 404 ถึง 399 ก่อนคริสตกาล

## ดูเพิ่ม

* เปทูบาสทิสที่ 3 – ผู้ปกครองกบฏชาวอียิปต์อีกพระองค์หนึ่งในช่วงการปกครองของเปอร์เซียครั้งที่หนึ่ง

## อ้างอิง


หมวดหมู่:ราชวงศ์ที่ยี่สิบเจ็ดแห่งอียิปต์
ดอยตุง (แก้ความกำกวม)

**ดอยตุง** อาจหมายถึง
* **[[ดอยตุง]]** ภูเขาในเขตอำเภอแม่ฟ้าหลวง จังหวัดเชียงราย
* **[[พระตำหนักดอยตุง]]** อำเภอแม่ฟ้าหลวง จังหวัดเชียงราย
* **[[วัดพระธาตุดอยตุง|วัดพระมหาชินธาตุเจ้า (ดอยตุง)]]** อำเภอแม่สาย  จังหวัดเชียงราย
* **[[ดอยตุง (ตราสินค้า)]]** ตราสินค้าผลิตภัณฑ์ของโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ
อาร์ตาบาร์นุสแห่งเปอร์เซีย

**อาร์ตาบาร์นุสแห่งเปอร์เซีย** (หรือ **อาร์ตาบาร์นุสแห่งเฮอร์เคเนีย**; กรีกโบราณ: Ἀρτάβανος) เป็นบุคคลสำคัญทางการเมืองของเปอร์เซียในสมัยราชวงศ์อะคีเมนิด ซึ่งมีการบันทึกว่าเป็นผู้สำเร็จราชการแทนพระองค์แห่งเปอร์เซียในช่วงนะยะเวลาไม่กี่เดือน (ระหว่าง 465 ปีก่อนคริสตกาล - 464 ปีก่อนคริสตกาล)

อาร์ตาบาร์นุสบุคคลดังกล่าวไม่ได้เป็นบุคคลเดียวกันกับไม่ต้องสับสนกับพระปิตุฉาของกษัตริย์เซอร์ซีสที่มีพระนามเดียวกัน คือ อาร์ตาบาร์นุส บุตรแห่งฮิสตัสเปส (และเป็นพระอนุชาของพระราชบิดาของกษัตริย์เซอร์ซีสที่ 1 คือ กษัตริย์ดาริอุสที่ 1)

อาร์ตาบาร์นุส อาจจะมีต้นกำเนิดมาจากมณฑลเฮอร์เคเนีย และมีบันทึกว่าได้ทำหน้าที่เป็นหัวหน้าขุนนางของกษัตริย์เซอร์ซีสที่ 1 และได้รับการพิจารณาว่าให้ทำหน้าที่เป็นราชมนตรีหรือหัวหน้าผู้คุ้มกันประจำพระองค์

ตามคำกล่าวของอริสโตเติล อาร์ตาบาร์นุสเป็นมีส่วนต่อการทิวงคตของมกุฎราชกุมารดาริอุส จากนั้นก็กลัวว่ากษัตริย์เซอร์ซีสทรงจะหาทางแก้แค้นและจึงดำเนินการปลงพระชนม์กษัตริย์ ในทางกลับกันจูนีอานุส จัสตินุสได้บันทึกไว้ว่า อาร์ตาบาร์นุสมีความทะเยอทะยานส่วนตัวในการครองพระราชบัลลังก์ ในตอนแรกอาร์ตาบาร์นุสลอบปลงพระชนม์กษัตริย์เซอร์ซีสอย่างลับๆ จากนั้นจึงกล่าวหาว่า เจ้าชายดาริอุสเป็นผู้ลอบปลงพระชนม์กษัตริย์ ส่งผลให้พระองค์ทรงถูกสำเร็จโทษ โดยลำดับเหตุการณ์ดังกล่าวยังไม่แน่นอน แต่การสวรรคตของกษัตริย์เซอร์ซีสและมกุฎราชกุมารดาริอุส จึงทำให้พระราชบัลลังก์ว่างลง

และขึ้นมามีอำนาจของอาร์ตาบาร์นุสก็ยังคงไม่แน่ชัดเช่นกัน เรื่องเล่าบางเรื่องก็ว่าอาร์ตาบาร์นุสได้แย่งชิงพระราชบัลลังก์ด้วยตัวเอง ส่วนคนอื่นคิดว่าอาร์ตาบาร์นุสได้แต่งตั้งให้กษัตริย์อาร์ตาเซอร์ซีสที่ 1 ขึ้นเป็นกษัตริย์ และทำหน้าที่เป็นผู้สำเร็จราชการแทนพระองค์และมีอำนาจอยู่เบื้องหลังพระราชบัลลังก์ สถานการณ์เช่นนี้คงอยู่ได้เพียงไม่กี่เดือน ซึ่งมีการบันทึกว่า กษัตริย์อาร์ตาเซอร์ซีสทรงสังหารอาร์ตาบาร์นุสด้วยพระแสงดาบของพระองค์เอง ไม่ว่าจะในการต่อสู้หรือใดๆ ก็ตาม อาร์ตาบาร์นุสก็ปรากฏชื่ออยู่ในกลุ่มกษัตริย์แห่งราชวงศ์อะคีเมนิด แม้ว่าจะไม่มีความเกี่ยวข้องกันกับพระราชวงศ์เลยก็ตาม

## แหล่งข้อมูลจากสมัยคลาสสิค
*Aristotle, *Politics* 5.131Ib
*Diodorus Siculus, *Historical Library* 11.69  https://www.perseus.tufts.edu/cgi-bin/ptext?doc=Perseus%3Atext%3A1999.01.0084
*Justin, *[[Epitome]] of Philipic Histories of [[Pompeius Trogus]]* III 1 http://www.tertullian.org/fathers/justinus_03_books01to10.htm http://www.forumromanum.org/literature/justin/english/trans3.html
*Photius, *[[Epitome]] of Persica of [[Ctesias]]* 20 https://www.livius.org/sources/content/ctesias-overview-of-the-works/photius-excerpt-of-ctesias-persica/
*Plutarch, *Life of Themistocles* 27

หมวดหมู่:ชาวอาร์เคเมนิด
หอดูดาวแห่งชาติ (ชิลี)

**หอดูดาวแห่งชาติ** () เป็นหอดูดาวที่ตั้งอยู่บนยอดเขาเซร์โรกาลัน ใกล้เมืองหลวงซันติอาโกของประเทศชิลี เป็นของภาควิชาดาราศาสตร์ของมหาวิทยาลัยชิลี

## ประวัติศาสตร์
เบร์นาร์โด โอฆิกินส์ เป็นคนแรกที่เริ่มมีความตั้งใจอยากให้ชิลีมีหอดูดาวแห่งชาติ ในเดือนตุลาคม 1842 เมื่อเขากำลังจะเสียชีวิตระหว่างที่ลี้ภัยอยู่ในลิมา เขาได้เขียนข้อความถึงประธานาธิบดีมานูเอล บุลเนส โดยบอกว่าเขาได้ยกสัตว์ทั้งหมดในฟาร์มของเขาและเงิน 25,000 เปโซให้แก่กองทัพ และขอเงินชดเชยสำหรับการเบิกจ่ายเหล่านั้น โดยจัดสรรเงินส่วนหนึ่งให้กับการติดตั้งหอดูดาวทางดาราศาสตร์บนเขาเซร์โรซานตาลูซิอาในกรุงซันติอาโก
thumb|300x300px| อาคารหอดูดาวแห่งชาติบนยอดเขาเซร์โรซานตาลูซิอา ในปี 1850
left|thumb|200x200px| หอดูดาวแห่งชาติในปี 1872
หอดูดาวแห่งชาติได้เปิดตัวอย่างเป็นทางการในปี 1852 และกลายเป็นหนึ่งในหอดูดาวแห่งแรกในลาตินอเมริกา และได้รับการใช้งานมากที่สุดในช่วงศตวรรษที่ 19 มีเอกสารทางวิทยาศาสตร์ประมาณ 30 ฉบับที่ตีพิมพ์ในวารสารนานาชาติเฉพาะทางของประเทศเยอรมนี, อังกฤษ และสหรัฐในช่วงเวลานั้น

ตั้งแต่ปี 1962 หอดูดาวแห่งชาติได้ย้ายจากที่เดิมที่เซร์โรซานตาลูซิอาไปตั้งอยู่ที่เซร์โรกาลันจนถึงปัจจุบัน

## อ้างอิง

หมวดหมู่:สิ่งก่อสร้างตั้งแต่ พ.ศ. 2395
หมวดหมู่:หอดูดาวในประเทศชิลี
ราฟาแอลา ปีเม็งตา

**ราฟาแอลา ปีเม็งตา** () คือนายหน้านักฟุตบอลชาวบราซิล เธอถือเป็นหนึ่งใน "ซูเปอร์เอเจินต์" โดยเธอต้องดูแลนักฟุตบอลซูเปอร์สตาร์หลายคน เช่น อาลิง โฮลัน, ปอล ป็อกบา ต่อจากมีโน ราโยลา ซูเปอร์เอเจินต์ผู้ล่วงลับ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นายหน้าฟุตบอล
จักรพรรดิอาร์ตาเซิร์กซีสที่ 1

**อาร์ตาเซิร์กซีสที่ 1** (, เปอร์เซียโบราณ: 𐎠𐎼𐎫𐎧𐏁𐏂𐎠 *Artaxšaçāʰ*; กรีก: Ἀρταξέρξης) เป็นกษัตริย์พระองค์ที่ห้าแห่งจักรวรรดิอะคีเมนิด ตั้งแต่ราว 465 ถึงเดือนธันวาคม 424 ปีก่อนคริสตกาล พระองค์เป็นพระราชโอรสพระองค์ที่สามของกษัตริย์เซิร์กซิสที่ 1

พระองค์อาจจะทรงเป็นบุคคลเดียวกันกับ "อาร์ตาไซรัส" ตามที่เฮโรโดตุสกล่าวถึงว่าเป็นผู้ว่าการมณฑลแห่งราชสำนักบัคเตรีย

ในแหล่งข้อมูลของกรีกยังมีพระนามฉายาของพระองค์ว่า "พระหัตถ์ยาว" (กรีกโบราณ: μακρόχειρ *Makrókheir*; ละติน: *Longimanus*) โดยมีความหมายโดยนัยว่าเป็นเพราะพระหัตถ์ขวาของพระองค์ยาวกว่าพระหัตถ์ซ้าย

## การสืบทอดพระราชบัลลังก์
กษัตริย์อาร์ตาเซิร์กซีสที่ 1 อาจจะประสูติในช่วงรัชสมัยของพระอัยกาของพระองค์พระนามว่า ดาริอุสที่ 1 ซึ่งเป็นพระราชโอรสของจักรพรรดิและทายาทของกษัตริย์เซิร์กซีสที่ 1 ในปีช่วง 465 ปีก่อนคริสตกาล กษัตริย์เซิร์กซีสที่ 1 ทรงถูกสังหารโดยฮาซาราพัต ("ผู้บัญชาการแห่งจำนวนหนึ่งพัน") นามว่า อาร์ตาบาร์นุส ซึ่งเป็รผู้บัญชาการราชองครักษ์และผู้มีอำนาจสูงสุดในราชสำนักเปอร์เซีย ด้วยความช่วยเหลือจากขันทีอัซปามิเทรส แต่นักประวัติศาสตร์ชาวกรีกได้บันทึกเรื่องราวที่ขัดแย้งกัน ตามคำกล่าวของเซซิอัส (ใน *Persica* 20) ที่ว่า หลังจากลอบปลงพระชนม์กษัตริย์เซิร์กซีสไปแล้ว จากนั้นอาร์ตาบาร์นุสได้กล่าวหามกุฎราชกุมารดาริอุส ซึ่งเป็นพระราชโอรสพระองค์โตในข้อหาปลงพระชนม์พระราชบิดา และเกลี้ยกล่อมให้อาร์ตาเซิร์กล้างแค้นผู้ที่สังหารพระราชบิดาด้วยการสังหารดาริอุส แต่ตามความเห็นของอริสโตเติล (ใน *Politics* 5.1311b) อาร์ตาบาร์นุสได้ปลงพระชนม์มกุฎราชกุมารดาเรียสก่อนแล้วจึงปลงพระชนม์กษัตริย์เซิร์กซีสตาม และหลังจากที่กษัตริย์อาร์ตาเซิร์กซีสที่ 1 ทรงทราบเบื้องหลังจากปลงพระชนม์ พระองค์ก็ทรงสังหารอาร์ตาบาร์นุส พร้อมกับบุตรชาย

## อ้างอิง


หมวดหมู่:ราชวงศ์ที่ยี่สิบเจ็ดแห่งอียิปต์
หมวดหมู่:ฟาโรห์ยุคราชวงศ์อาร์เคเมนิด